10,000 pelari dijangka sertai Kuching Marathon

KUCHING: Edisi ke-7 Kuching Marathon 2022 (KM2022) akan diadakan di Padang Merdeka pada 2 Oktober ini.

Menteri Belia, Sukan dan Pembangunan Usahawan Dato Sri Abdul Karim Rahman Hamzah berkata, larian pada tahun ini mensasarkan seramai 10,000 peserta dalam empat kategori.

“Empat kategori ini ialah Full Marathon, Kuching Half Marathon, Kuching 10KM dan Kuching 5KM,” katanya.

Beliau berkata demikian pada sidang media pelancaran Kuching Marathon 2022 dan Miri Marathon 2022 di bangunan Baitulmakmur, Petra Jaya, semalam.

Mengenai siri ke-5 Miri Marathon 2022 (MM22) Abdul Karim berkata, larian itu akan bermula dari Taman Bulatan di Miri pada 6 November ini.

Katanya, bagi Miri Marathon, penganjur mensasarkan seramai 7,000 peserta terlibat dalam tiga kategori.

“Bagi MM22, ia terdiri daripada tiga kategori iaitu 42KM, 21KM dan 10KM, kategori 42KM menyasarkan peserta maraton antarabangsa, serantau dan berpengalaman.

“Manakala, 21KM untuk peserta antarabangsa dan domestik bagi 10KM pula untuk pelari tempatan dan pemula,” katanya.

Sementara itu, pengarah acara KM2022 Liew tang Chieh mengulas lanjut berkata, terdapat 2,483 penyertaan peserta pada tahun lepas di bawa ke tahun ini.

“Kita memberi pilihan kepada peserta yang mendaftar untuk Kuching Marathon 2020 (KM2020) di mana mereka mempunyai pilihan sama ada untuk memindahkan pendaftaran kepada orang lain atau naik taraf ke kategori lain.

“Pada masa yang sama, kita juga telah menghantar email kepada mereka yang terlibat,” katanya.

Peserta yang berminat boleh mendaftar secara atas talian melalui http://www.marathonkuching.com/ dan https:// marathonmiri.com/.

Untuk rekod, Kuching Marathon dan Miri Marathon diiktiraf oleh Persatuan Marathon Antarabangsa dan Perlumbaan Jarak Jauh (AIMS).

Turut hadir ialah Setiausaha Tetap di Kementerian Pelancongan, Industri Kreatif dan Seni Persembahan Sarawak Hee Chang Kee, Timbalan Menteri Belia, Sukan dan Pembangunan Usahawan Datuk Snowdan Lawan, Pengarah Acara KM2022 Liew Tang Chieh dan Setiausaha Persatuan Miri Marathon Yeo Hui Teck.

See author's posts


Wartawan AS dakwa dirogol Trump

NEW YORK: Seorang wanita memberitahu mahkamah persekutuan Manhattan bahawa bekas presiden, Donald Trump, 76, memperkosanya di sebuah bilik persalinan pusat beli-belah di kotaraya itu sekitar 1996.

E Jean Carroll mendakwa beliau mengambil masa lebih 20 tahun untuk memfailkan tuduhan kerana bimbang dengan pengaruh serta kuasa Trump.

“Saya berada di sini ni kerana Donald Trump memperkosa saya.

“Saya di sini untuk mendapatkan semula kehidupan dan maruah diri,” kata bekas wartawan terkenal Amerika Syarikat (AS) itu sambil berkata Trump  berbohong dan merosakkan maruahnya.

Trump yang tidak hadir pada prosiding itu, bagaimanapun, menafikan tuduhan yang dibuat Carroll, 79.

Menceritakan detik-detik perkenalan, Carroll berkata, beliau bertembung dengan Trump di pintu masuk pusat beli-belah Bergdorf Goodman pada Khamis ketika musim bunga 1996.

Ketika itu, Carroll adalah penulis dan penasihat majalah gaya hidup popular Elle sementara Trump pula seorang pemaju hartanah yang berjaya dan personaliti sosial masyhur di New York.

Kata Carroll, Trump pada ketika itu meminta nasihat daripadanya untuk membeli pakaian dalam untuk wanita tidak dikenali dan kemudian secara berseloroh mencadangkan masing-masing mencubanya.

Sebaik sampai di bilik persalinan dan menutup pintu, Caroll mendakwa Trump melompat ke arahnya dan menolaknya ke dinding menyebabkan kepalanya terhantuk.

Sambil menekannya ke dinding, kata Carroll, Trump terus merogolnya dalam keadaan masih berpakaian sehingga beliau berjaya menolaknya dan berlari keluar dari bilik persalinan itu.

Selama bertahun selepas kejadian itu juga, Carroll berkata, beliau tidak pernah berkongsi dengan sesiapa kecuali dua rakannya kerana bimbang Trump akan bertindak balas atau terfikir ‘itu salah diri sendiri’ selain berpendapat banyak pihak akan menyalahkan mangsa rogol terhadap apa yang berlaku.

Trump dalam penafiannya sebelum ini mendakwa, beliau tidak berada di pusat beli-belah itu bersama Carroll dan tidak tahu siapa wanita berkenaan ketika pertama kali menceritakan kisah itu secara terbuka dalam buku kisah hidupnya pada 2019.

Dalam satu hantaran yang dimuat naik di akaun media sosialnya pada Rabu lalu, Trump mendakwa kes itu sebagai ‘penipuan yang sengaja diada-adakan’ selain menuduh peguam Carroll sebagai ‘penyokong politik’.

Carroll yang memfailkan saman kedua ke atas Trump, adalah antara orang pertama yang mengemukakan tuntutan undang-undang di bawah Akta Orang Dewasa Terselamat yang dikhususkan untuk individu berusia 18 tahun ke atas.

Menerusi saman itu, Carroll menuntut ganti rugi punitif yang tidak ditentukan untuk kesan psikologi, penderitaan dan maruahnya yang tercemar.

Tuduhan itu ini adalah salah satu daripada beberapa siri kes mahkamah terhadap Trump yang kini berusaha untuk sekali lagi bertanding selaku wakil Republikan bagi jawatan Presiden AS pada pemilihan akan datang.

Setakat ini, kira-kira 12 wanita menuduh Trump melakukan pencabulan seksual terhadap mereka, namun beliau menafikan kesemuanya dan belum pernah lagi didakwa atas mana-mana tuduhan.

Walaupun tiada hukuman jenayah boleh dikenakan berhubung tuduhan kes sivil Carroll, ini akan menjadi kali pertama di mana beliau didapati bersalah kerana serangan seksual.

Trump sudah pun memberi akuan bersumpah berhubung kes berkenaan dan tidak dijangka dipanggil ke kandang saksi, perbicaraan dijangka mengambil masa dua minggu.

Awal bulan ini, Trump mengaku tidak bersalah terhadap 34 tuduhan berhubung pembayaran wang bagi ‘menutup mulut’ seorang pelakon lucah yang ada hubungan dengannya, sebelum pemilihan presiden 2016.

Trump juga disiasat kerana perbuatannya cuba mengubah keputusan kekalahannya dalam pemilihan presiden 2020 di negeri Georgia, selain menyimpan dokumen rahsia dari Rumah Putih dan mendorong penyokongnya menyerbu bangunan Capitol . – AFP

See author's posts


Mohon waran lantikan, kenaikan pangkat bagi PKP, PPKP

KUCHING: Kesatuan Pekerja-Pekerja Di Dalam Perkhidmatan Awam Malaysia (CUEPACS) memohon agar waran lantikan dan juga kenaikan pangkat bagi jawatan Pegawai Kesihatan Persekitaran (PKP) dan Penolong Pegawai Kesihatan Persekitaran (PPKP) ditambah.

Presidennya, Adnan Mat berkata, apabila Perdana Menteri Tan Sri Muhyiddin Yassin telah memberi arahan untuk tidak mengurangkan penjawat awam walaupun kerajaan telah mengadakan e- kerajaan, CUEPACS memohon jawatan khususnya yang bertugas sebagai petugas barisan hadapan seperti PKP dan PPKP hendaklah diambil pengambilan.

“Pada ketika ini, jawatan ini semakin pupus, semakin tidak dilantik di Kementerian Kesihatan Malaysia (KKM) termasuk Majlis Bandaraya dan Majlis Daerah.

“Dan mereka ini hendaklah membuat pengisian kekosongan mengikut waran yang telah wujud kerana kerajaan melalui Perdana Menteri telah mengumumkan tidak ada pengecilan saiz perkhidmatan.

“Sebab itu perkhidmatan awam hendaklah memansuhkan pekeliling arahan yang meminta jawatan atau ketua jabatan mengecilkan saiz perkhidmatan sebanyak dua peratus setiap tahun bermula tahun ini, dua peratus tahun hadapan dan satu peratus tahun ketiga, iaitu pengecilan saiz perkhidmatan yang dikurangkan sebanyak lima peratus,” ujarnya.

Beliau berkata demikian pada sidang media selepas Majlis Penyampaian Sijil Penghargaan Petugas Barisan Hadapan Covid-19 di Auditorium Majlis Bandaraya Kuching Selatan (MBKS) di sini, semalam.

Beliau berkata, dengan pengumuman itu juga, CUEPACS memohon supaya jawatan PKP dan PPKP iaitu pengkhususan kepada mereka ini diberi keutamaan untuk ditambah waran lantikan dan juga kenaikan pangkat.

“Kami dapati peluang kenaikan pangkat kepada mereka ini khususnya mereka yang bertugas di PBT adalah amatlah terhad,” katanya,

Adnan menjelaskan apabila kerajaan mengenalkan pengecilan saiz perkhidmatan kepada dua peratus pengurangan waran jawatan, jawatan ini tidak diisi apabila ada yang bersara, meninggal dunia atau bersara dengan pilihan.

“Oleh itu, kita mohon waran jawatan ini diisi semula selaras dengan tidak ada cadangan oleh kerajaan untuk pengecilan saiz perkhimatan,” katanya sambil menambah pengecilan saiz perkhidmatan mungkin berlaku disebabkan oleh sistem penggabungan jawatan pada masa akan datang.

Beliau berkata, ini bermakna skop tugas yang hampir sama mungkin akan digabungkan dengan jawatan lain tetapi fungsi asal masih dikekalkan, hanya nama jawatan digabungkan.

“Tetapi isu ini tidak timbul apabila jaminan PM supaya mengekalkan jumlah penjawatan awam sedia ada, bermakna yang telah diluluskan perlu diisi khususnya kepada mereka ini kerana mereka ini adalah yang terlibat dengan frontliner dan tugasan kritikal di luar sana,” katanya.

Oleh Alexandra Lorna

See author's posts


Lapan hari tiada kes positif Covid-19

KUCHING: Sarawak semalam mencatatkan hari kelapan berturut-turut tiada kes kes positif Covid-19 dilaporkan.

Maka itu Pengerusi Jawatankuasa Pengurusan Bencana Negeri Sarawak (JPBNS) Datuk Amar Douglas Uggah Embas mengumumkan kes keseluruhan positif Covid-19 di Sarawak kekal sebanyak 699 kes.

Beliau juga mengumumkan Kementerian Kerajaan Tempatan dan Perumahan Sarawak telah mengeluarkan prosedur operasi standard (SOP) berhubung Kolam Air Panas Panchor dibenarkan beroperasi mulai 9 September 2020.

“Daerah Bintulu telah bertukar status daripada status kuning kepada status hijau setelah tiada kes jangkitan tempatan dilaporkan dalam tempoh 14 hari yang lepas,” katanya dalam sidang media semalam.

Sementara kata Timbalan Ketua Menteri itu, Daerah Kuching masih kekal berstatus kuning dengan satu kes janmgkitan tempatan telah dilaporkan dalam tempoh 14 hari yang lepas.

“Ini menjadikan jumlah daerah berstatus kuning setakat hari ini adalah sebuah daerah dan jumlah daerah berstatus hijau adalah berjumlah 39 buah daerah,” ujarnya.

Menurut Uggah juga lima kes baharu yang telah pulih dan dibenarkan discaj dari Hospital Bintulu tiga dan Hospital Umum Sarawak dua semalam.

“Ini menjadikan jumlah keseluruhan kes postif Covid-19 yang telah pulih dan dibenarkan discaj setakat hari ini meningkat seramai 674 orang atau 96.42 peratus,” jelasnya.

Manakala Uggah mendedahkan seramai enam orang masih menerima rawatan dalam wad isolasi hospital iaitu 4 kes sedang di rawat di Hospital Bintulu, seorang kes dirawat Hospital Umum Sarawak dan seorang di Hospital Miri.

“Jumlah kematian kekal 19 atau 2.72 peratus,” katanya lagi sebanyak tiga PUI baru dilaporkan dan satu kes PUI masih menunggu ujian makmal.

Uggah mendedahkan lagi Kluster Covid-19 yang masih aktif iaitu Kluster Alam di Bintulu kekal seramai lapan kes.

Oleh Diyana Samsuddin

See author's posts


Icon Offshore, Sime Darby jalin kerjasama strategik

KUALA LUMPUR: Icon Offshore Bhd menerusi anak syarikat milik penuhnya, Icon Ship Management Sdn Bhd, telah memeterai kerjasama strategik dengan Sime Darby Industrial Sdn Bhd (SDISB) membabitkan projek perintis bagi pemasangan kemudahan jarak jauh ‘CAT Remote Fleet Vision’ (RFV) di atas kapalnya yang dinamakan sebagai Zara.

RFV merupakan teknologi terkini Caterpillar yang menyalurkan data khusus untuk pelanggan bagi mengenal pasti serta menyelesaikan masalah secara pantas dan berupaya mengesan, menjejaki serta mengurus semua aset pelanggan di hujung jari tanpa mengira lokasi kapal serta jenama enjinnya.

Selain itu, Icon turut memeterai dua perjanjian tambahan berkaitan iaitu Kerangka Penetapan Harga dan Program Penyelenggaran Pengedokan Kering.

Pengarah Urusan Icon, Datuk Seri Hadian Hashim menyifatkan kerjasama strategik dengan SDISB bagi penyelenggaraan dan pengedokan kering itu sebagai satu perjalanan baharu, menerusi memperkemaskan proses dan menambah baik pelaksanaan di pihak SDISB.

Ini sekali gus, turut memperkemas kaedah bagi pengoperasian selain memperkukuh kerjasama berkenaan.

“Adalah diharapkan pemasangan RFV dapat membantu syarikat mengoptimumkan aliran maklumat serta pada akhirnya dapat mengurangkan kos.

“Sebagaimana yang anda ketahui, industri kapal bantuan luar pesisir (OSV) pada masa ini amat mencabar. Oleh kerana aliran hasil adalah tetap, aspek yang perlu kita tingkatkan adalah dari segi kos.

“Antara inisiatif yang kami bincangkan dengan SDISB, penyedia terbesar peralatan dan enjin bagi kumpulan kapal kami, adalah melihat cara mengurangkan kos dengan mempertingkat kecekapan menerusi penggunaan RFV. Ini kerana ia membolehkan mekanisme perancangan lebih baik serta pembetulan yang perlu diambil,” katanya.

Beliau berkata demikian kepada pemberita selepas majlis menandatangani perjanjian hari ini yang turut dihadiri oleh Pengerusi Icon Raja Tan Sri Arshad Raja Tun Uda dan Ketua Pegawai Kewangan Sime Darby Bhd Mustamir Mohamad.

Hadian berkata 19 daripada 24 kapal yang telah dilengkapi dengan enjin Caterpillar dan kumpulan tersebut berharap kepada SDISB dari segi komponen dan perkhidmatan penyelenggaraan tetap serta program pengedokan kering.

Sementara itu, Pengarah Urusan SDISB, CK Teoh berkata, syarikat itu dan Icon telah menjalin hubungan jangka panjang selepas mengembangkan perniagaan secara bersama sejak lebih sedekad lamanya.

Menurutnya, perniagaan Icon mewakili lebih 60 peratus daripada keseluruhan bahagian pasaran dan beliau yakin usaha membabitkan kedua-dua syarikat dapat membantu bagi pengembangan perniagaan.

“Bagi RFV, SDISB akan melaksanakan semua kos pemasangan yang dilaksanakan sekarang. Pada akhir enam bulan dari tarikh pentauliahan September ini, Icon mempunyai pilihan untuk menyewa RFV daripada SDISB selama 30 bulan,” katanya.

Mengulas kerangka penetapan harga itu, Hadian berkata ini penting bagi Icon kerana dapat menentukan harga dalam tempoh masa tertentu selain berfungsi sebagai mekanisme perancangan kerja di masa depan khususnya dalam persekitaran semasa.

Teoh pula berkata di bawah perjanjian itu, Icon akan menikmati harga tetap bagi tempoh kontrak serta jaminan global 12 bulan bagi semua bekalan komponen.

“Ini penting terutamanya pada masa ini apabila keadaan pasaran tidak menentu. Oleh itu, satu perjanjian penetapan harga misalnya akan dapat memberi kemudahan kepada pelanggan kerana tiadanya turun naik harga selama dua tahun,” katanya.- Bernama

See author's posts


MEASAT-3d gandakan ekonomi Sarawak

KENANGAN… Datuk Julaihi Narawi (empat kanan) bersama tetamu kehormat lain merakam kenangan selepas Majlis Pecah Tanah MEASAT-3D HTS East Asia Gateway, di Samajaya, semalam.

KUCHING: Pembinaan Satelit MEASAT-3d Berkapasiti Tinggi Malaysia Timur akan menyumbang kepada matlamat Sarawak menerusi Strategi Pembangunan Pasca Covid-19 (PCDS) 2030.

Menteri Utiliti dan Telekomunikasi Datuk Julaihi Narawi berkata, ia susulan daripada pelancaran satelit MEASAT-3d terbaharu pada bulan Jun ini.

Katanya, salah satu matlamat utama PCDS 2030 adalah untuk menggandakan ekonomi Sarawak dalam tempoh satu dekad, daripada RM136 bilion pada 2019 kepada RM282 bilion pada 2030, dengan purata pertumbuhan ekonomi 8.0 peratus setahun sehingga 2030.

“Untuk mencapai matlamat PCDS 2030, jurang digital haruslah dirapatkan untuk merentas komuniti luar bandar dengan menyediakan akses kepada ketersambungan jalur lebar supaya semua rakyat Sarawak mempunyai peluang yang sama untuk mengambil bahagian dalam ekonomi.

“Saya diberitahu bahawa akses baharu itu akan membolehkan sambungan untuk lebih 3,000 tapak luar bandar tambahan di Sarawak, manakala MEASAT-3d akan membolehkan jalur lebar berkelajuan tinggi yang menjimatkan kos di kawasan tanpa sebarang rangkaian daratan di seluruh negara, dengan kelajuan sehingga 100Mbps.

“Selain itu, saya faham bahawa satelit baharu ini akan meningkatkan kapasiti untuk mewujudkan masyarakat inklusif digital dan menyokong aplikasi jalur lebar tinggi untuk Revolusi Perindustrian 4.0 (IR4.0) dan Internet Perkara (IoT) untuk kegunaan dalam bidang seperti penjagaan kesihatan, pendidikan dan banyak lagi,” katanya ketika berucap pada Majlis Pecah Tanah MEASAT-3D HTS East Asia Gateway, di Samajaya, semalam.

Mengulas lanjut Julaihi berkata, mendengar perkembangan itu, beliau lebih yakin matlamat Kerajaan Sarawak boleh dicapai.

Katanya, kapasiti yang dipertingkatkan daripada satelit baharu dan Satelite Malaysia Timur akan meningkatkan keupayaan Kerajaan Sarawak untuk mencapai akses jalur lebar yang saksama untuk rakyat.

“Ini selaras dengan sasaran kita untuk memastikan 93.6 peratus daripada kawasan berpenduduk di negeri ini akan mendapat liputan telekomunikasi dan internet menjelang 2025, dengan 99.9 peratus isi rumah di seluruh kawasan bandar dan luar bandar mempunyai sambungan internet, manakala kelajuan internet ditingkatkan daripada 1-10 Mbps kepada 20-100 Mbps di seluruh negeri.

“Kerajaan yakin menjelang 2030, negeri ini akan menjadi masyarakat yang berkembang maju didorong oleh data dan inovasi yang mana semua orang menikmati kemakmuran ekonomi, keterangkuman sosial dan persekitaran yang mampan.

“Semua rakyat Sarawak akan mempunyai peluang sama untuk mengambil bahagian dalam pembangunan keseluruhan negeri dan menikmati pengagihan kekayaan yang saksama melalui peluang pekerjaan dan perniagaan,” ujarnya.

Tambahnya, Kerajaan Sarawak bercadang melaksanakan transformasi digital holistik bagi memperkasa semua sektor ekonomi di negeri ini bagi meningkatkan kecekapan dan produktiviti.

“Selain memastikan akses kepada infrastruktur komunikasi fizikal yang diperlukan dalam kalangan rakyat, kerajaan juga berhasrat untuk memastikan 100 peratus penduduk dapat mengakses latihan dan pendidikan Sains, Teknologi, Kejuruteraan dan Matematik (STEM) bertauliah, yang seterusnya dapat meluaskan akses kepada yang tinggi, pekerjaan berkualiti bergaji tinggi sememangnya dalam syarikat seperti Reach10 dan MEASAT.

“Di samping itu, kerajaan akan berusaha untuk memastikan rakyat Sarawak dilindungi oleh langkah keselamatan siber yang lebih baik, dilayan dengan lebih baik oleh sistem pentadbiran dan pengurusan kerajaan yang didigitalkan dan boleh menyertai e-Dagang dengan mudah melalui perkhidmatan dan platform yang mesra pengguna,” katanya.

Turut hadir Timbalan Menteri Utiliti dan Telekomunikasi (Utiliti) Datuk Dr Abdul Rahman Junaidi, Timbalan Menteri Utiliti dan Komunikasi (Telekomunikasi) Datuk Liwan Lagang, Setiausaha Tetap Kementerian Utiliti dan Telekomunikasi Dato Ir Alice Jawan Empaling, Presiden Reach Ten Communication Sdn Bhd Goh Yong Tat, Ketua Pegawai Eksekutif MEASAT Global Berhad Yau Chyong Lim dan Ketua Pegawai Eksekutif Perbadanan Ekonomi Digital Sarawak (Sdec) Sudarnoto Osman.

See author's posts


Calon BN mengundi di Felda Chini 3

PEKAN: Calon Barisan Nasional (BN) bagi Pilihan Raya Kecil (PRK) Dewan Undangan Negeri (DUN) Chini, Mohd Sharim Md Zain mengundi di Kelas Al-Quran dan Fardu Ain (KAFA) Felda Chini 3 dekat sini semalam bagi menunaikan tanggungjawab beliau dalam PRK itu.

Mohd Sharim, 41, dan isterinya Norhiliyana Abd Hamid, 27, mengundi pada jam 9.15 pagi semalam.

Pasangan suami isteri itu yang sedondon berbaju Melayu dan baju kurung warna hijau, tiba di perkarangan KAFA itu pada jam 9.10 pagi dengan diiringi bekas Perdana Menteri Datuk Seri Najib Tun Razak yang juga Ahli Parlimen Pekan.

Bercakap kepada pemberita selepas selesai mengundi, Sharim berharap pengundi di DUN itu dapat keluar menunaikan tanggungjawab mereka, walaupun mungkin berdepan dengan sedikit perbezaan kerana kebiasaan baharu yang perlu dipatuhi, ekoran pandemik wabak Covid-19.

“Alhamdulillah, seperti tidak percaya sudah selamat mengharungi tempoh berkempen dua minggu. Kini saya berserah kepada ketentuan Allah dan doakan yang baik-baik sahaja,” katanya kepada pemberita di sini semalam.

Mohd Sharim berkata, beliau akan melawat beberapa pusat mengundi di sekitar DUN Chini selepas ini dan berharap proses pengundian semalam berjalan lancar tanpa sebarang kejadian tidak diingini.

PRK DUN Chini menyaksikan Mohd Sharim yang merupakan generasi kedua Felda ditentang dua calon Bebas, iaitu ahli perniagaan Tengku Datuk Zainul Hisham Tengku Hussin, 64, dan Mohd Shukri Mohd Ramli, 49, yang juga penulis blog.

Tengku Zainul Hisham dan Mohd Shukri bukan pengundi berdaftar bagi DUN tersebut.

PRK itu diadakan ekoran kematian penyandangnya Datuk Seri Abu Bakar Harun, 60, akibat serangan jantung pada 7 Mei lalu di Hospital Kuala Lumpur. Abu Bakar mula bergelar wakil rakyat DUN Chini sejak 2004.

Pada PRU14 lalu, Abu Bakar mempertahankan kerusi DUN Chini dengan majoriti 4,622 undi selepas memperoleh 10,027 undi, menewaskan calon PAS Mohd Fadhil Noor Abdul Karim (5,405) dan Mohamad Razali Ithnain daripada PKR (1,065). – Bernama

See author's posts


Dayak, Iban Borneo

Tusun Ke-36

Ari Batang Kapuas ke Batang Ai

Tentu kitai udah ninga cherita tuai kelia pasal Tuai Dayak Iban ti benama Jelian, Gelungan enggau Langkup ti nguluka bala nembiak sida pindah ari Batang Kapuas di Kalimantan ke Sarawak nengah entigis sungai. Bisi mega Tuai Dayak Iban nguluka nembiak sida pindah ke the Batang Ai nengah Sungai Kumpang, pati  Batang Ai di ulu Engkelili. Tuai bansa Dayak Iban ti keterubah mai bala nembiak iya pindah ke Kumpang iya nya Lanong. Tegal sida mih raban bansa Dayak ke terubah tama menua baru lalu diau enda lama nebing Sungai Kumpang. Sida tu lalu ngumbai diri Iban Kumpang.

Siku agi Tuai Dayak Iban ti nguluka bala nembiak iya nengah jalai tu pindah ari Batang Kapuas ke Sarawak iya nya Medan.

Iya enggau bala nembiak iya mega diau enda lama di Kumpang lalu udah nya pindah ke Sengkarong di ili Engkilili. Medan tu Tuai bansa Dayak Iban ti tebilang; lalu sekeda bala ichit wit peturun Medan agi diau di menua antara Kumpang enggau Undup pati Batang Lupar nyentuk ke sehari tu. Sida ti nitihka Ambau dudi agi seretai diau bumai betaun di Tanjong Melarang lalu Semalanjat milih Bungkap lalu ngumbai bansa diri Dayak Iban Bengap.

Siku agi Tuai bansa Dayak Iban nguluka bala nembiak iya pindah ari Tinting Tiang Laju lalu diau mendam di Meriu semak  Engkilili. Diatu sida bebagi raban; sekeda diau mendam di  Belambang di ili Engkelili lalu seraban agi ke Sungai Lemanak pati  the Batang Lupar ti benanga ba ili  Engkelili.

Bepechah Pindah Nginga Menua Baru

Udah bepuluh-puluh taun Sungai Undup diuan bansa Dayak Iban ti betuaika Gelungan, Jelian enggau Langkup, dua iku Tuai ti benama  Meringgai enggau Manggai nguluka bala nembiak seduai pindah ke ili agi lalu ke Skrang lalu diau mendam ba Nanga Sungai Tisak. Maya nya Nanga Skrang udah diuan Lau Moa sereta bala nembiak iya ti pindah ari Sadong enggau ili Batang Lupar. (Iya tu engka seiku ari nembiak Sera Bungkok ti pindah ari Tanjung Datu ke nanga Sungai Rajang begulai enggau menyadi iya ti benama Senaun, apai Tugau ti peturun aki ini bansa Melanau, enggau bansa Iban Ili Rajang.)

Udah Manggi enggau Meringai pindah ke Skrang, makin mayuh  tuai-tuai bansa Dayak Iban mai bala nembiak sida pindah ari Batang Ai enggau Undup baka: Guang ke Nanga Enteban, Entigar ke Nanga Belaai,  Chaong ke Tanjong Lipat enggau Sudok seduai menyadi iya Malang ke Lubok Numpu.

Udah nya Manggai enggau Tindin anak Chaong ti pindah ke  Saribas lalu nitihka menyadi indu iya ti benama Rinda ti belaki jadi enggau Demong anak Tuai bansa Baketan ti benama Entinggi di Paku.

Di Batang Ai, siku Tuai bansa Dayak Iban di Seremat ti benama Bau bebini jadi enggau Selangka lalu beranakka Chandu (Indu), Sentu (Indu), Buja (Lelaki), Mawan (Lelaki), Pagan (Lelaki), Gemong (Lelaki), enggau Lanyi (Indu), Chandu belaki jadi enggau Galau anak Mawar Biak di Entanak Sungai Saribas. Menyadi iya ti bukai nya pindah ari  Seremat ke ulu lalu ke ili sungai Batang Lupar.

Siku indu bansa Dayak Iban ti ti benama Niok enggau laki iya sereta bala anak iya pindah ke nanga Lubang Baya di ulu Batang Ai. Ari menua nya anak telesak peturun seduai iya nya Naga seduai Sumping pindah ke Batang Kanyau di Kalimantan. Ari Batang Kanyau seduai pindah ke Ulu Katibas lalu nyadi bansa  Iban ti keterubah diau mendam di Sungai Katibas. Parai Naga seduai Sumping diganti bala anak telesak seduai baka Unggat, Matahari, Gerinang enggau Keling. Ari Sungai Katibas, Song anak telesak sida tu betambah mayuh beranak betelesak lalu pindah ke Sungai Balleh di Kapit.  Sida tu mih peturun aki ini tuai-tuai bansa Iban ti benama Penghulu Jinggut, Kumbong enggau Jimbun di menua Balleh.

Mawan enggau bala anak iya pindah ke Ulu Lingga lalu diau bumai betaun enggau raban Dayak Iban Dau enggau Dayak Iban Balau. Buja enggau sida sebilik pindah ke ulu Batang Ai lalu diau mendam di Nanga Buie. Menyadi seduai ti benama Sentu ngansak ke ili Batang Ai lalu diau bumai betaun ti Nanga Kumpang lalu seiku agi menyadi seduai ti benama Gemong pindah ke ulu lalu diau di Sungai Delok. Pagan pindah ke Sungai Mepi lalu dia iya nyadi peturun aki ini Rabai ti belaki jadi enggau tuai kayau Iban Batang Ai ti tebilang jelai nama ti benama Penghulu Ngumbang “Berauh Langit” di  Mepi.

Laya Iban Skang Enggau Batang Ai

Nitihka utai ti dipeda kitai dalam kar menua, Lemanak nya menua ti diuan raban bansa Dayak Iban Batang Ai enggau raban bansa Dayak Iban Skrang. Nya mih kebuah, bala Dayak Iban ti diau di Lemanak suah tasah laban laya ti selalu nyadi antara Iban Skrang enggau Iban Batang Ai. Laya sida tu mega bepun ari asuh perintah Raja Brooke. Ambi ke chunto Perintah Raja Brooke suah mai bala Iban Skrang, Saribas, Batang Lupar enggau Sadong ngayau Bantin “Ijau Lelayang” enggau Ngumbang “Berauh Langit” ti angkat ngelaban Perintah Raja Brooke. Sida selalu betempuh di tanah orang Lemanak. Nya mih kebuah menua Lemanak enda kala penuh diuan bansa Dayak Iban. Lama-lama  nyau majak puang laban bala Dayak Iban dia ti ngerarika diri ari laya Perintah Raja enggau Bantin.

Ngumbang “Berauh Langit”

Maya jeman nya mega Tuai Iban Batang Ai ti benama Ngumbang “Berauh Langit” enggau Bantin ‘Ijau Lelayang’ ringat. Seduai nyangka sekeda Iban Lemanak ti udah nundukka lalu nanahka Perintah Raja Brooke ngelaban seduai. Nya mih munyi ke sempama Melayu: gajah sama gajah berekak, pelanduk mati di tengah-tengah. Puas ti tasah baka nya, mayuh bala Dayak Iban Lemanak pindah ngena chara belalai tauka rari enda madahka tuai-tuai sida empu. Mayuh raban bansa Iban tu nitihka Mujah “Buah Raya” pindah ke ulu Julau, Kanowit, Sarikei, Sibu lalu ke serata menua bagi ke Ketiga (Batang Rajang). Mayuh ga raban sida tu pindah lalu diau mendam sebelah Sungai Julau, pati Sungai Kanowit.

Sebedau raban bansa Iban nya pindah ngagai menua baru sida nya, sekeda sida nya ngetu lalu bumai betaun sebelah ulu Sungai Saribas / Sungai Layar. Maya nya endang udah mayuh raban bansa Iban ti udah nguan sereta bempu menua nya. Taja pia, sida nadai penanggul bekaul enggau sida ke dulu datai dia laban sama bejaku ngena Jaku Iban lalu enggau nya sida pan nemu diri sama saum aki ini ti asal penatai ari  Batang Kapuas di Kalimantan Barat dulu kelia menya. Tang, maya nya menua Saribas udah penuh diuan bansa Iban, kenyau ari jeman Patinggi Ngadan. Nya  alai Iban Lemanak pan ngiga menua baru tunga ke Batang Rajang / Batang Igan). (Benedict Sandin, 1994)

(Betampung ba Tusun Ke-37  minggu nyin ila)

Nama kebuah bansa Iban di serata menua Sarawak bejaku ngena Jaku Iban ti sama taja pan bisi bida mimit ba senentang patah sebut enggau pengaya jaku (kosa kata)? Nya mih pun asal penatai bansa Dayak / Iban ari Saribas ke menua Sungai Kalala – Krian, Melupa, Awik. Berengkah ari nya mega Iban majak begiga ke menua baru tunga ke Batang Rajang nyentuk ke  menua tanah Batang Rajang (Sarikei, Bintangor, Pakan, Julau, Sibu, Kanowit, Song, Kapit). Maya jeman nya Iban ukai semina bekaul jaul sereta bekrisis enggau bansa Baketan tauka Seru aja tang  bansa Beliun, Seduan, Tajung @ Rajang enggau Orang Ulu (Benedict Sandin 1994.) Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

Ditulis Harry Usup Umbar (B.Sc  Hons. Human Development, UPM)

See author's posts


13SK Sungai Tisang dijangka siap Julai 2022

BINTULU: Sekolah Kebangsaan (SK) Sungai Tisang, Jalan Bintulu-Miri, bakal berubah wajah dari sekolah yang dikatogerikan sebagai daif kepada sekolah moden dalam dua tahun lagi.

Ahli Dewan Undangan Negeri (ADUN) Samalaju, Majang Renggi berkata, projek membangunkan semula sekolah tersebut bermula 15 Julai 2020 dijangka siap 9 Julai 2022.

“Dengan siapnya projek ini nanti sudah pasti akan memberikan keselesaan kepada para pelajar dan guru serta warga sekolah SK Sungai Tisang,” katanya.

Beliau berkata demikian ketika ditemui selepas sesi penyerahan dokumen kontrak projek bina baharu bangunan sekolah terbabit, di sini semalam.

Menurutnya, SK Sungai Tisang merupakan salah sebuah sekolah yang dibangunkan di bawah Cadangan Pembangunan Semula Sekolah Daif di Sarawak menggunakan peruntukan RM1 Billion (Fasa 1).

Bangunan sekolah empat tingkat yang akan dibina itu menelan belanja sebanyak RM12,500,880.

“Dengan adanya bangunan baharu ini nanti akan memberikan motivasi kepada guru dan pelajar dalam menjalani proses pengajaran dan pembelajaran (P&P) mereka,” katanya.

Tambah beliau, Kerajaan Sarawak amat menitikberatkan soal pendidikan anak-anak di negeri ini.

Dalam perkembangan sama, Guru Besar SK Sg Tisang, Richard Jale berkata, beliau berterima kasih kepada Kerajaan Negeri dan juga ADUN Samalaju atas usaha membangunkan sekolah tersebut.

Seramai 503 murid menuntut di sekolah terbabit dan pembelajaran dijalankan secara dua sesi.

Richard menambah dengan adanya bangunan empat tingkat dengan 12 kelas akan memberikan keselesaan kepada warga sekolah tersebut nanti.

Oleh Ellie Edward

See author's posts


PPB catat keuntungan bersih RM187.3 juta

KUALA LUMPUR: PPB Group Bhd, antara pengilang terbesar tepung di Malaysia, mencatatkan keuntungan bersih sebanyak RM187.27 juta pada suku pertama yang berakhir pada 31 Mac 2020, turun kira-kira 25 peratus daripada RM248.45 juta pada tempoh yang sama tahun lepas.

Dalam makluman kepada Bursa Malaysia, kumpulan itu berkata, sumbangan keuntungan sebelum cukai daripada syarikat bersekutu yang disenaraikan di Bursa Singapura Wilmar International Ltd, penyumbang terbesar kepada pendapatannya, turun 14 peratus kepada RM165 juta.

Perolehan Kumpulan PPB juga berkurangan hampir lapan peratus kepada RM1.07 bilion daripada RM1.16 bilion sebelumnya.

Ia berkata, perolehan yang lebih rendah dengan sumbangan yang lebih rendah daripada bijirin dan perniagaan agronya, produk pengguna, pameran dan pengedaran filem (melalui Golden Screen Cinemas) dan segmen kejuruteraan alam sekitar dan utiliti, manakala pendapatan segmen hartanahnya kekal tidak berubah.

PPB Group berkata, dalam persekitaran operasi yang mencabar yang akan mempengaruhi pameran filem dan pengedaran, serta perniagaan hartanah, segmen utama kumpulan ini dijangka dapat mencatatkan prestasi yang memuaskan.

Ia berkata, prestasi syarikat bersekutunya, Wilmar, merupakan salah satu penggiat perniagaan pertanian terkemuka di Asia dengan lebih daripada 500 kilang pembuatan, akan terus memberikan sumbangan besar kepada keuntungan keseluruhan kumpulan.

PBB mempunyai pegangan sebanyak 18.5 peratus dalam Wilmar.

Wilmar menyumbang sekitar 75 peratus kepada keuntungan sebelum cukai kumpulan untuk tahun kewangan yang berakhir pada 31 Disember 2019. – Bernama

See author's posts


OKU telah berdaftar terima vaksin

PETALING JAYA: Sebanyak 240,991 Orang Kurang Upaya (OKU) telah mendaftar untuk vaksinasi Covid-19 menerusi aplikasi MySejahtera, dengan 10,229 orang telah mendapat sekurang-kurangnya dos pertama sehingga semalam.

Menteri Pembangunan Wanita, Keluarga dan Masyarakat Datuk Seri Rina Mohd Harun berkata, jumlah pendaftaran tersebut masih terlalu rendah berbanding 600,000 OKU berdaftar dengan Jabatan Kebajikan Masyarakat (JKM)

“Kita akan terus menjalankan usaha agar jumlah ini meningkat supaya golongan OKU ini tidak ketinggalan untuk mendapat vaksin,” katanya ketika meninjau pusat pemberian vaksin (PPV) secara pandu lalu yang dikhaskan untuk OKU dan penjaga mereka di Sime Darby Plantation Berhad di sini semalam.

PPV pandu lalu untuk OKU itu adalah PPV pertama seumpamanya di negara ini dan di Asia Tenggara, adalah kerjasama kementerian dengan OKU Sentral dan Sime Darby Plantation.

PPV tersebut menyasarkan untuk memvaksinasi 16,000 OKU dan penjaga mereka dalam program yang dijadualkan sehingga Oktober depan.

Turut hadir Presiden OKU Sentral Senator Datuk Ras Adiba Radzi.

Sementara itu, Rina berkata kementeriannya mengalu-alukan kerjasama dengan lebih banyak syarikat korporat untuk mewujudkan PPV sedemikian bagi memudahkan golongan OKU menerima vaksin mereka.

Katanya, terdapat permintaan supaya PPV itu dibuka di negeri-negeri lain dan kementerian akan berbincang dengan syarikat korporat yang berminat bagi tujuan itu. – Bernama

See author's posts


Bina hidro di Trusan, bantu bekal tenaga ke Brunei

KUCHING: Sarawak merancang membina satu lagi empangan hidro elektrik khusus bagi menampung keperluan membantu bekalan tenaga diperbaharui kepada negara jiran, Brunei.

Timbalan Premier Sarawak, Datuk Amar Awang Tengah Ali Hasan pembinaan empangan hidro elektrik itu antara perbincangan kerjasama dua hala Malaysia-Brunei di Bandar Seri Begawan ketika lawatan rasmi Perdana Menteri, Datuk Seri Anwar Ibrahim ke negara itu, baru-baru ini.

“Walaupun Brunei tidak menghadapi masalah bekalan tenaga,  sebagai salah sebuah negara yang menandatangani Perjanjian Paris yang mewajibkan setiap negara menggunakan sekurang-kurangnya 10 peratus tenaga diperbaharui, Sarawak menawarkan bantuan kepada negara jiran itu bagi membekalkan tenaga hidro.

“Di Sarawak, kini lebih 70 peratus tenaga yang digunakan adalah tenaga diperbaharui yang dijana oleh tiga empangan hidro iaitu empangan hidro elektrik Batang Ai, Bakun dan Murum.

“Jika Brunei memerlukan bantuan, kita akan meneruskan projek pembinaan empangan hidro di Trusan, Lawas,” katanya ketika ditemui pemberita selepas majlis perhimpunan khas pelancaran  sambutan Perayaan Jubli Emas PUSAKA di Wisma Sumber Alam, di sini hari ini.

Awang Tengah berkata, kerajaan Sarawak bersedia membantu Brunei dalam menyalurkan kuasa elektrik sekiranya mereka memerlukan tenaga diperbaharui untuk memenuhi komitmen mereka bagi mematuhi Perjanjian Paris.

Katanya, sebelum ini, Brunei menyatakan minat untuk mendapatkan ekuiti dan bekerjasama bagi membangunkan empangan hidro itu.

“Jika mereka masih berminat, Sarawak sentiasa terbuka dan bersedia melaksanakannya,” katanya.

Beliau yang juga Menteri Sumber Asli dan Pembangunan Bandar II berkata banyak sektor ekonomi yang boleh disertai Brunei di Sarawak seperti sektor pembuatan, sektor minyak dan gas, sektor hiliran petrokimia serta keselamatan makanan.

“Mereka boleh melabur dalam sektor keselamatan makanan seperti penternakan, perikanan dan pertanian, malah kita membangunkan hab halal di Tanjung Manis bagi memenuhi keperluan produk halal,” katanya.

Oleh SHAHRUL QAIZAT

See author's posts


Jadi rutin santuni rakyat

SARIKEI: Menyantuni dan bertemu rakyat setiap minggu sudah menjadi rutin calon Gabungan Parti Sarawak (GPS) dari Parti Pesaka Bumiputera Bersatu (PBB), Datu Len Talif Salleh sejak dipilih sebagai wakil rakyat di kawasan Dewan Undangan Negeri (DUN) N.41 Kuala Rajang pada 2016.

Katanya, beliau melawat kawasan DUN Kuala Rajang setiap minggu bagi melihat pemasalahan rakyat.

“Ini yang selalu saya lakukan, lebih-lebih lagi semasa pandemik Covid-19, saya kerap ke kawasan bagi memastikan kebajikan penduduk kampung terjaga.

“Saya melawat ke kawasan Kuala Rajang setiap minggu bukan bermusim atau sekadar pada masa pilihan raya saja,” katanya ketika dihubungi pemberita, semalam.

Tambahnya, oleh kerana perlu mematuhi Prosedur Operasi Standard (SOP) yang telah digariskan oleh Kementerian Kesihatan Malaysia (KKM) demi keselamatan semua, maka beliau bersama rombongan datang menziarahi penduduk dalam skala yang kecil dan bertemu dengan mereka di luar rumah sahaja.

Semalam, beliau telah menjalankan lawatan untuk bertemu penduduk di Bukit Kinyau, Sebayang dan Tusok.

Selain itu, kelmarin (Sabtu), beliau turut menjalankan lawatan ke Tanjung Manis, Kampung Belawai, Kampung Jerijeh, Kampung Rajang, Rumah Gabriel Bujang Ikau di Nanga Lepa, Rumah Anis Jugah serta Rumah Chihi di Semalau.

Manakala, pada Jumaat lalu, beliau melawat dan menyantuni rakyat di Sare, antaranya di Rumah Saba Aleng, Rumah Lampun David Kuning, Rumah Malong Geringu dan Rumah Banting Robet Rante dan kemudiannya menunaikan Solat Jumaat di Masjid Al Ansar Selalang.

“Semasa kunjungan ini juga, saya sempat melihat tapak Sekolah Kebangsaan (SK) Adin terletak di Sare Utara yang merupakan sekolah yang didirikan oleh Allahyarham ayah saya pada 18 Ogos 1955, kini dijadikan sebagai Dewan Serbaguna.

“Saya turut melihat perkembangan pembinaan rumah panjang baharu Rumah Banting Robert Rante yang sedang dibina menerusi pinjaman RM30 ribu setiap bilik dan hanya perlu membayar RM100 sahaja setiap bulan tanpa faedah.

“Sebelah petangnya, saya bertemu penduduk di Rumah Unding Nyegang, Rumah Tawie Dinggat dan Rumah Lidang Empati di Kerubong,” ujarnya.

Oleh EARL ANEK

See author's posts


Fusionex dukung Platform Pameran Maya #MyAPEC2020 MATRADE

KUALA LUMPUR: Perbadanan Pembangunan Perdagangan Luar Malaysia (MATRADE) telah bekerjasama dengan pemimpin teknologi AI dan Big Data yang memenangi pelbagai anugerah, Fusionex untuk mendukung # MyAPEC2020, pameran mayanya yang pertama.

MATRADE, didorong oleh upaya transformasi digital yang dipercepat oleh pelbagai organisasi sebagai tindak balas terhadap kesan yang ditimbulkan oleh krisis Covid-19, telah mewujudkan banyak saluran untuk membantu merangsang aktiviti perniagaan dan mengekalkan daya saing perniagaan di pasaran antarabangsa.

Dalam usaha untuk menjaga keselamatan semua orang, MATRADE berputar ke pameran digital sepenuhnya, yang didukung oleh teknologi Fusionex, yang menyediakan jalan maya bagi perniagaan dan perusahaan untuk berkumpul, berkomunikasi dan bekerjasama.

“Sebagai penganjur pameran, MATRADE akan memanfaatkan jangkauannya di seluruh dunia untuk mempromosikan pameran maya ini dan mengatur pertemuan B2B maya yang akan membolehkan syarikat Malaysia berhubung dengan pembeli yang tepat. Kami yakin pameran ini akan memberi banyak manfaat kepada para peserta dan membantu menghidupkan semula perniagaan yang mungkin terjejas oleh wabak itu,” kata Ketua Pegawai Eksekutif MATRADE, Dato’ Wan Latiff Wan Musa.

Pameran #MyAPEC2020 diadakan sempena forum Kerjasama Ekonomi Asia Pasifik (APEC) 2020, yang dihoskan oleh Malaysia tahun ini.

Pameran itu dilancarkan oleh Timbalan Menteri Perdagangan Antarabangsa dan Industri, Datuk Lim Ban Hong.

“Saya bangga untuk mengumumkan bahawa # MyAPEC2020 merupakan pameran maya pertama Malaysia dalam skala ini yang mempunyai sistem perikatan perdagangan yang membolehkan urusan perniagaan, pertemuan yang telah diatur dan webinar. Pameran ini tidak akan dapat dilaksanakan tanpa sokongan dan kepakaran teknikal yang ditawarkan oleh Fusionex, yang telah memainkan peranan besar dalam mengembangkan platform ini. MATRADE akan menggunakan platform interaktif ini untuk memudahkan penglibatan maya di masa depan antara komuniti perniagaan kami dan pembeli global, ” kata Datuk Lim.

Sesuai dengan peraturan dan garis panduan penjarakan sosial, Fusionex membalas dengan menanggapi penggunaan teknologi digital canggih yang inovatif untuk mewujudkan pengalaman mengadakan pameran sebenar di beberapa skrin dan saluran secara serentak.

Platform ini juga dapat mewujudkan pengalaman tanpa sempadan dan lancar bagi orang-orang di seluruh dunia untuk menghadiri acara maya sambil memperoleh pandangan yang boleh diambil tindakan dan mendapatkan pemandangan panorama komprehensif untuk memahami kesannya.

“Wabak ini telah menjejaskan perniagaan di seluruh negara dan di peringkat antarabangsa. Kami memuji MATRADE atas usaha mewujudkan satu platform bagi syarikat dan perusahaan untuk menyertai pameran ini, menawarkan kandungan digital, menjalankan perniagaan dan mengadakan persidangan dalam talian. Syarikat-syarikat akan dapat melihat lalu lintas dalam talian dan petunjuk penjualan yang dihasilkan dari lawatan-lawatan ini. Secara keseluruhannya, platform maya ini mewakili masa depan dalam inovasi teknologi digital yang akan membantu menjadikan PKS Malaysia lebih cerdas secara digital, bukan sahaja dapat bertahan dari dunia pasca wabak tetapi berkembang dan melonjak tinggi,” kata Ketua Pegawai Eksekutif Kumpulan Fusionex, Dato’ Seri Ivan Teh.-Bernama

Mengenai MATRADE

Perbadanan Pembangunan Perdagangan Luar Malaysia (MATRADE) ditubuhkan pada 1 Mac 1993 sebagai cabang promosi perdagangan luar Kementerian Perdagangan Antarabangsa dan Industri Malaysia (MITI). Fungsinya adalah:

• Untuk mempromosikan, membantu dan mengembangkan perdagangan luar Malaysia dengan penekanan khusus pada eksport produk dan perkhidmatan pembuatan dan separa perkilangan;

• Merumuskan dan melaksanakan strategi pemasaran eksport dan kegiatan promosi perdagangan untuk mempromosikan eksport Malaysia;

• Melakukan risikan komersial dan penyelidikan pasaran dan mewujudkan pangkalan data maklumat yang komprehensif untuk peningkatan dan pembangunan perdagangan Malaysia;

• Mengatur program latihan untuk meningkatkan kemahiran pemasaran antarabangsa pengeksport Malaysia;

• Untuk meningkatkan dan melindungi pelaburan perdagangan antarabangsa Malaysia di luar negara; dan

• Untuk mempromosikan, memudahkan dan membantu dalam bidang perkhidmatan yang berkaitan dengan perdagangan.

Mengenai Fusionex

Fusionex adalah penyedia teknologi data dan pemenang pelbagai anugerah yang mengkhusus dalam Analisis, Big Data, IR 4.0, Pembelajaran Mesin, dan Kecerdasan Buatan.

Penawarannya difokuskan untuk membantu pelanggan membuka nilai dan memperoleh pandangan dari data.

Dipaparkan di Forbes, Bloomberg, Gartner, IDC, Forrester, Edison dan Huffington Post, Fusionex adalah syarikat Analisis Big Data dan peneraju pasaran terbesar di ASEAN, membawa platform berasaskan data canggih, inovatif dan terobosan ke barisan  pelanggannya (termasuk Fortune 500, syarikat-syarikat FTSE, konglomerat besar serta pelbagai perusahaan kecil dan sederhana (PKS)) yang merangkumi seluruh Amerika Syarikat, Eropah dan Asia Pasifik.

Fusionex juga merupakan syarikat MDEC GAIN dan juga penerima MGS.

Laporan Gartner 2018 mengenai Analisis Moden dan Perisikan Perniagaan menyenarai pendek dan memuji platform teknologi data Fusionex.

Selain itu, Fusionex telah dikenal pasti sebagai Pemain Utama dalam Laporan MarketScape IDC untuk Big Data & Analisis.

Fusionex merupakan satu-satunya syarikat berpusat di ASEAN yang akan ditampilkan dalam kedua-dua laporan tersebut, yang membuktikan kepercayaannya dalam pasaran teknologi data untuk rantau ini.

See author's posts


Tujuh lelaki aktif pecah rumah, kedai ditahan

MIRI: Polis menahan  tujuh  lelaki tempatan  yang dipercayai  bergiat  aktif  melakukan kegiatan jenayah pecah rumah dan  kedai di sekitar  bandar  raya  ini ketika tempoh Perintah Kawalan Pergerakan (PKP) sedang berkuat kuasa.

Kesemua suspek berumur antara 23 hingga 36 tahun itu ditahan sekitar jam 8 pagi di empat lokasi berasingan di Permyjaya.

Tangkapan itu dilakukan oleh sepasukan anggota  dari Jabatan  Siasatan  Jenayah  (JSJ)  Ibu  Pejabat  Polis  Daerah  yang diketuai  Inspektor  Fredly Juing.

Susulan penahanan itu, polis berjaya menyelesaikan sekurang-kurangnya lapan  kes pecah rumah dan kedai  di sekitar Permyjaya.

Ketua Polis Daerah, Asisten Komisioner Lim  Meng  Seah ketika dihubungi  mengesahkan tangkapan  berkenaan.

Katanya, kesemua suspek kini ditahan di Balai Polis Pusat Miri untuk siasatan lanjut dan kes disiasat mengikut Seksyen 457 Kanun Keseksaan.

See author's posts


4,800 ahli PSB keluar parti, sokong GPS

KABONG: Seramai 4,800 ahli Parti Sarawak Bersatu (PSB) Cawangan Kabong mengumumkan keluar daripada parti pembangkang itu untuk menyokong Gabungan Parti Sarawak (GPS).

Bekas Ketua PSB Kabong, Wan Mohammad Madehi Wan Ali berkata keputusan itu dibuat bagi memberikan sokongan kepada calon GPS Parlimen Saratok, Giendam Johnathan Tait pada Pilihan Raya Umum ke-15 (PRU-15).

Katanya, hanya GPS yang mampu membawa perpaduan, pembangunan dan kemakmuran kepada penduduk di negeri ini.

“Saya meminta kepada semua rakyat untuk bersama-sama memperjuangkan hak negeri ini demi menggerakkan Sarawak ke depan yang lebih cerah.

“Saya ingin menekankan bahawa perpaduan adalah kekuatan. Justeru, saya memutuskan untuk keluar daripada PSB dan menyokong GPS,” katanya pada sidang media majlis Pemimpin Bersama Rakyat di Dewan LAKIN Nyabor, di sini semalam.

Turut hadir pada majlis itu ialah Presiden Parti Demokratik Progresif (PDP) Dato Sri Tiong King Sing, Ahli Dewan Undangan Negeri (ADUN) Kabong, Mohd Chee Kadir, ADUN Krian, Friday Belik, ADUN Kalaka, Mohamad Duri dan Calon GPS Parlimen Saratok, Giendam Johathan Tait.

Jonathan berdepan calon Parti Pribumi Bersatu Malaysia (BERSATU) mewakili Perikatan Nasional (PN), Datuk Ali Biju yang mempertahankan kerusi Saratok dan calon Bebas, Ibil Jaya (Bebas).

Wan Mohammad meminta penduduk di Parlimen Saratok supaya memberi sokongan padu kepada calon GPS Parlimen Saratok, 19 November nanti.

Pada Pilihan Raya Negeri Sarawak ke-12 (PRN-12) Disember lalu, Wan Mohammad Madehi bertanding kerusi DUN Kabong tiket PSB dan tewas.

Oleh ADI SAFARMAN

See author's posts


Ahli Parlimen Sri Lanka ditahan

JAGA… Anggota tentera laut berkawal di luar ibu pejabat polis Sri Lanka , ketika penunjuk perasaan mengadakandemonstrasi antikerajaan menuntut penahanan penyokong kerajaan yang didakwa menyerang penunjuk perasaanaman menuntut peletakan jawatan Presiden Gotabaya Rajapaksa di tengah-tengah krisis ekonomi yang berterusan.• Foto AFP

COLOMBO: Polis Sri Lanka menahan dua ahli Parlimen parti pemerintah kerana didakwa mencetuskan keganasan perusuh yang menjerumuskan negara ke dalam kekacauan berhari-hari dan menyebabkan sembilan orang terbunuh minggu lalu, kata pegawai hari ini.

Anggota Parlimen, kedua-duanya daripada parti Presiden Gotabaya Rajapaksa(Gambar), disoal siasat oleh penyiasat jenayah petang semalam dan ditahan semalaman, kata seorang pegawai polis, yang enggan dikenali.

“Terdapat bukti langsung terhadap kedua-dua ahli Parlimen itu dan sebab itu mereka ditangkap,” kata pegawai itu.

Sanath Nishantha dan Milan Jayathilake adalah antara 22 ahli politik – termasuk bekas perdana menteri Mahinda Rajapaksa dan anaknya Namal – yang pasport mereka disita minggu lalu berikutan dakwaan mereka mencetuskan keganasan.

Pada 9 Mei, beribu-ribu penyokong parti pemerintah yang dibawa masuk ke ibu negara menyerang demonstrasi aman oleh penunjuk perasaan antikerajaan yang menuntut Presiden Rajapaksa meletakkan jawatan berikutan krisis ekonomi yang telah melumpuhkan negara.

Perdana Menteri, Mahinda Rajapaksa ketika itu – abang presiden – meletak jawatan sejurus selepas serangan gerombolan itu yang mencetuskan keganasan dan pembakaran, dengan lebih 70 rumah pemimpin parti pemerintah musnah.

Lebih 225 orang dimasukkan ke hospital akibat keganasan itu, menurut pegawai kesihatan.

Polis berkata, mereka telah menahan kira-kira 500 orang berhubung keganasan dan tindakan balas. – AFP

See author's posts


9 termasuk lima penjawat awam direman

PUTRAJAYA: Sembilan individu termasuk lima penjawat awam direman selama enam hari kerana disyaki terlibat dalam kes rasuah dan penyalahgunaan kuasa berhubung pendaftaran akaun baharu e-perolehan melibatkan sebuah kementerian.

Majistret Shah Wira Abdul Halim mengeluarkan perintah reman itu yang bermula semalam hingga 22 Julai selepas membenarkan permohonan Suruhanjaya Pencegahan Rasuah Malaysia (SPRM) di Mahkamah Majistret Putrajaya, di sini semalam.

Terdahulu, kesemua suspek, merangkumi lima wanita dan empat lelaki, tiba di mahkamah pada kira-kira 9 pagi dengan berpakaian lokap SPRM berwarna jingga dan tangan bergari.

Menurut sumber SPRM, kesemua sembilan individu terbabit ditahan di sekitar Putrajaya dan Kuala Lumpur dalam operasi Khamis lepas.

Lima penjawat awam berkenaan, tiga daripadanya wanita, merupakan petugas di unit pendaftaran syarikat kementerian itu manakala yang lain adalah orang awam, katanya.

Sumber SPRM berkata, selain permohonan akaun e-perolehan, individu berusia antara 30 hingga 47 tahun terbabit  juga disyaki terlibat dalam urusan permohonan mendapatkan status bumiputera syarikat di sekitar Lembah Klang.

Sumber itu juga berkata, risikan yang dijalankan selama enam bulan mendedahkan bahawa kegiatan sindiket tersebut bermula pada 2017 dan ratusan ribu ringgit wang rasuah dikutip sindiket daripada syarikat di sekitar Lembah Klang.

Kes disiasat di bawah Seksyen 16(a)(B) Akta Suruhanjaya Pencegahan Rasuah Malaysia 2009. – Bernama

See author's posts


Projek jajaran Sabah-Sarawak, bukan projek pembangkang

LAWAS: Projek jajaran jalan raya Sabah-Sarawak di kawasan tanah tinggi tanpa melalui Brunei, sudah dirancang dan melalui kajian seawal 1980-an.

Timbalan Menteri Pengangkutan, Dato Henry Sum Agong berkata ini antara beberapa projek yang telah dilaksana ketika kerajaan zaman Barisan Nasional (BN) lagi.

Katanya, usaha itu memerlukan tempoh panjang akibat keadaan muka bumi mencabar di kawasan tanah tinggi.

“Pihak pembangkang sebenarnya tidak ada keupayaan dan keazaman untuk membangunkan kawasan dan rakyat,” katanya pada program Kempen Kesedaran Budaya Keselamatan Penerbangan Lawas di lapangan terbang Lawas hari ini.

Henry Sum yang juga calon Gabungan Parti Sarawak (GPS) Parlimen Lawas pada Pilihan Raya Umum Ke-15 (PRU-15) dicabar Baru Bian dari Parti Sarawak Bersatu (PSB) dan Japar Suyut dari Parti Keadilan Rakyat (PKR).

Henry Sum berkata, pembangkang hanya mampu mengaku bahawa beberapa projek yang telah dilaksana kerajaan zaman BN sebagai projek mereka.

Beliau berkata,  calon pembangkang hanya menabur auta sepanjang kempen PRU-15 untuk Parlimen Lawas dan meminta pengundi melihat sendiri bukti usaha kerajaan di Sarawak hingga sekarang pimpinan GPS.

See author's posts


WhatsApp hotline akan diwujudkan

KUCHING: Sarawak akan mewujudkan WhatsApp hotline tidak lama lagi untuk orang ramai memberi maklumat mengenai pihak yang melanggar Prosedur Operasi Standard (SOP) mencegah Covid-19.

Menteri Kerajaan Tempatan dan Perumahan, Dato’ Sri Dr. Sim Kui Hian (gambar) berkata, tidak lama lagi akan terdapat talian hotline untuk mendapatkan maklumat umum yang menjadi mata dan telinga untuk membantu penguatkuasaa bertindak lebih pantas.

Beliau berkata, tanpa kerjasama, persefahaman dan perpaduan masyarakat, tidak ada undang-undang atau penguatkuasaan yang dapat mencegah Covid-19.

Sementara itu, Dr. Sim menegaskan, tiada lagi amaran dan denda kompaun akan diberi iaitu 46 kes dengan 34 di pusat hiburan di sekitar Kuching semalam (Isnin).

“Ingin melihat perniagaan atur sendiri pematuhan prosedur operasi standard (SOP) kerana langkah seterusnya akan menyebabkan penutupan premis perniagaan,” katanya dalam catatan di media sosial facebook milik beliau.

Katanya lagi, kumpulan minoriti yang melanggar SOP tidak sepatutnya menyebabkan orang ramai berhadapan dengan

gelombang kedua Covid-19.

Beliau mengucapkan terima kasih kepada 696 anggota pasukan penguatkuasaan pelbagai agensi yang telah memantau lebih daripada 1,895 premis semalam sahaja (Isnin).

Selain itu, beliau turut mengucapkan terima kasih kepada pasukan keselamatan iaitu Pasukan Gerakan Am (PGA) dan Angkatan Tentera Malaysia (ATM) untuk Op Benteng kerana menjaga sempadan negara ini yang mana peranan penting dalam mencegah Covid-19.

See author's posts


Persiapan rapi jika banjir masa mengundi

LIMBANG: Orang ramai tidak perlu risau berdepan kemungkinan banjir pada hari mengundi untuk Pilihan Raya Umum ke-15 (PRU-15) Sabtu ini.

Calon Gabungan Parti Sarawak (GPS) bagi Parlimen Limbang, Datuk Hasbi Habibollah berkata ini kerana pelbagai agensi berkaitan termasuk pihak Suruhanjaya Pilihan Raya (SPR) sudah bersedia untuk sebarang kemungkinan.

“Memang kita dapat lihat banyak kawasan terutama di pedalaman terputus hubungan akibat banjir. Bagaimanapun, ini hanya sementara dan tidak sepatutnya menjadi alasan untuk kita tidak keluar mengundi.

“Melihat kepada keadaan cuaca dan ramalan semasa, bukanlah sesuatu yang mengejutkan apabila mengetahui pusat mengundi akan dinaiki air malah ada yang terpaksa dipindahkan bergantung kepada keadaan.

“Jangan risau kerana saya yakin kerajaan dan SPR akan memantau keadaan bukan sahaja di Limbang atau Sarawak tetapi di seluruh negara,” katanya ketika ditemui d sini hari ini.

Katanya, menjadi kewajipan untuk orang ramai keluar mengundi untuk menunaikan tanggungjawab demokrasi mereka.

Hasbi juga berkata, jentera kempennya berjalan lancar dan telah pergi ke seluruh Limbang untuk memberi pemahaman mengenai kepentingan GPS membela hak rakyat di Sarawak.

Oleh ADENG EDRUS

See author's posts


Pemergian wira negara diratapi

KUCHING: Negara Malaysia khususnya Sarawak sangat berduka atas kehilangan seorang pahlawan negara yang sangat terhormat.

Mantan Timbalan Ketua Menteri Datuk Patinggi Tan Sri Alfred Jabu Numpang berkata pemergian mendiang Datuk ini menandakan tiada lagi pahlawan Iban Tracker yang tinggal.

“Mendiang bersama askar Tanah Melayu yang lain ada orang pertama yang menyahut panggilan Angkatan Tentera Komenwel memerangi Komunis pada ketika itu.

“Meskipun mendiang pada ketika itu sangat muda, dengan kata keramat Agi Idup Agi Ngelaban serta semangat kepahlawanan dan keberaniannya membuatkan beliau tidak gentar untuk melawan musuh sehingga menang,” katanya.

Jabu turut menyifatkan keperibadian mendiang sebagai seorang yang sangat setia dan baik kepada rakan-rakannya.

“Saya pernah menghantar mendiang balik ke rumah panjangnya menggunakan helikopter selepas sebuah menghadiri majlis pada tahun 1989 yang lalu.

“Mendiang juga seorang tuai rumah yang sangat bertanggungjawab dan berdedikasi sepanjang perkhidmatannya.

Jabu turut merakamkan penghargaan kepada kerajaan Sarawak atas penghormatan terakhir mengikut mengikut upacara pengebumian negeri dan adat istiadat ketenteraan ini.

“Saya adalah salah seorang yang bertanggungjawab dalam penganugerahan darjat Datuk kepada mendiang beberapa tahun lepas.

“Ini adalah bukti kerajaan Sarawak menghargai dan menghormati semua pahlawan negara khususnya golonga pesara askar tanpa mengira bangsa dan agama.

” Kerajaan Sarawak tidak pernah mengabaikan kebajikan mereka dan sentiasa memberikan pernghormatan kepada yang layak menerima,” tambahnya lagi.

Jabu yang tiba sekitar 2.40 petang semalam memberikan penghormatan terakhir kepada mendiang serta menzahirkan rasa duka dan takziah kepada keluarga mendiang.

Oleh Akmal Adib Yusup

See author's posts


Elavarasan tarik nafas lega

KETUA jurulatih Sarawak United FC, E Elavarasan menarik rasa lega selepas misi mencatat kemenangan dalam aksi penting tercapai hasil komitmen tinggi yang dipersembahkan pemainnya ketika menewaskan PDRM FC 3-0, malam semalam.

Jurulatih berpengalaman itu berkata kemenangan itu juga membantu pasukan kendaliannya berada dalam keadaan selesa mengungguli takhta Liga Premier selepas pencabar terdekat mereka iaitu Negeri Sembilan FC yang tumpas 1-2 di tangan Kelantan FC pada aksi di Kota Bahru petang kelmarin.

“Saya tidak menyangka dengan kemenangan besar yang diperoleh pasukan kita malam ini (malam semalam), disebabkan PDRM sedang berada pada prestasi yang konsisten sejak akhir-akhir ini.

“Saya gembira dengan kesungguhan pemain yang tidak kenal erti berputus asa untuk mengekalkan kemenangan buat pasukan,” katanya kepada pemberita selepas perlawanan tersebut.

Elavarasan berkata pemainnya berjaya mengekang kelebihan dimiliki PDRM yang mempunyai penyerang import berkualiti mereka, Bruno Suzuki.

“Pasukan kita juga bernasib baik apabila seorang lagi pemain import utama PDRM, Lazarus Kaimbi yang sedang mengalami kecederaan, dan hanya mengharapkan Bruno di bahagian serangan, itu merupakan ‘advantage’ pasukan kita dengan berjaya mengurangkan ‘strenght’ pasukan lawan di bahagian serangan,” ujarnya.

Beliau mahu para pemain Sarawak United untuk terus kekal konsisten dengsn kemenangan bagi menempuhi baki tiga perlawanan seterusnya untuk menempah tiket ke pentas Liga Super musim hadapan sekaligus menjuarai Liga Premier musim ini.

“Justeru, kita kena konsisten pada baki tiga perlawanan selepas ini, kita kena usaha lebih keras lagi untuk perlawanan seterusnya,” katanya.

Dalam pada itu, pengendali PDRM FC, Wan Rohaini Wan Ismail berkata biarpun tewas kepada pasukan Sarawak United, namum beliau masih lagi berpuas hati dengan prestasi pemain dan menerima dengan hati yang terbuka kekalahan tersebut.

“Saya terima kekalahan dengan hati yang terbuka. Ternyata pengalaman membezakan kedua-dua pasukan.

“Secara keseluruhan, saya berpuas hati dengan persembahan pasukan. Pujian harus diberikan kepada anak buah saya..This is football,” ujarnya.

Menurutnya, semua pemain menunjukkan semangat melawan yang begitu tinggi pada perlawanan itu untuk biarpun ketinggalan dua gol pada separuh masa pertama.

“Semangat juang pemain begitu tinggi dalam perlawanan itu dan ia membanggakan saya walaupun kami ketinggalan 0-2 namun pemain tidak panik sebaliknya berusaha bangkit dengan mengawal perlawanan dan cuba memburu gol,” ujarnya.

Beliau menambah, persembahan dipamerkan itu nyata menguatkan lagi mental pemain untuk berdepan Kuching City FC pada 4 September nanti, dan sememangnya sasaran utama pasti mahu tiga mata dalam perlawanan itu.

Dengan kemenangan itu Sarawak United FC terus gah berada di kedudukan teratas Liga Premier dengan mengumpul sebanyak 37 mata, manakala PDRM FC pula kekal berada ditangga kelima dengan mengumpul sebanyak 25 mata.

See author's posts


Lebarkan ke Tanjung Manis

KUCHING: Sebuah syarikat perusahaan kayu dan perabot dari China telah menyatakan hasrat untuk melebarkan sayap perniagaan mereka di Tanjung Manis, Mukah.

Hasrat tersebut telah dinyatakan sendiri oleh Presiden Xuzhou Shenghe Wood Co ltd, Wang Fuhua kepada Timbalan Ketua Menteri, Datuk Amar Awang Tengah Ali Hasan dalam mesyuarat atas talian yang diadakan pagi semalam.

Dalam mesyuarat tersebut, Wang menyatakan Tanjung Manis dipilih sebagai lokasi atas sebab berpotensi dalam aspek infrasktruktur sedia ada seperti jalan, elektrik, air dan juga pelabuhan.

Penglibatan syarikat tersebut di Sarawak akan membolehkan mereka terlibat secara aktif di dalam Projek Sarawak Furniture Park.

Dalam mesyuarat tersebut juga, Wang menyatakan minat untuk melabur di Sarawak setelah melihat potensi Sarawak sebagai salah satu lokasi strategik untuk pembukaan kilang mereka.

Datuk Amar Awang Tengah dalam mesyuarat tersebut turut menyatakan usaha Kerajaan Sarawak untuk menyediakan suasana pelaburan yang kondusif bagi mencapai sasaran export perabot sekitar RM6 bilion menjelang 2030.

Antara usaha Kerajaan Negeri, menurutnya adalah melalui usaha melestarikan bahan mentah melalui planted forest , bamboo plantation , memantapkan program Young Designers dengan kolaborasi pintar SayDsigner Sarawak dengan ITB Bandung, UNIMAS, Milan Designers serta mengadakan polisi yang membenarkan import spesies kayu yang tidak terdapat di Sarawak lagi.

Penglibatan syarikat tersebut di Sarawak akan menjadikan mereka di antara ‘Anchor Companies’ yang akan terlibat secara aktif dalam merealisakan projek ‘Furniture Parks’ di Kuching , Bintulu dan Tanjung Manis .

Datuk Amar Awang Tengah turut menjelaskan bahawa polisi Kerajaan Sarawak yang sentiasa prihatin dan membenarkan pengambilan pekerja asing dalam menyokong pelaburan produk nilai tambah seperti perabot.

Beliau turut menyarankan agar program melatih pekerja tempatan dapat dilaksanakan dengan menggunakan kemudahan pusat latihan perkayuan sedia ada di Tanjung Manis iaitu Tanjung Manis Timber Training Center yang digunakan untuk melatih individu dalam pembuatan perabot dan ukiran kayu serta kawalan mutu dan pemeringkatan kayu.

Turut bersama pada mesyuarat tersebut, Menteri Muda Pembangunan Perdagangan Antarabangsa dan Industri, Terminal Perindustrian dan Pembangunan Usahawan, Datuk Malcolm Mussen Lamoh, Pengurus Besar Sarawak Timber Industry Development Corporation (STIDC), Hashim Bojet, Pesuruhjaya Perdagangan (Trade Commissioner) Malaysian External Trade Development Corporation (MATRADE), Shanghai Syed Mohamad Fairus dan Setiausaha Tetap Kementerian Perdagangan Antarabangsa & Industri, Terminal Perindustrian dan Pembangunan Usahawan Sarawak, Datu Liaw Soon Eng.

Oleh NUR AIN OTSMAN

See author's posts


Prihatin isu banjir kilat

KUCHING: Datuk Bandar Majlis Bandaraya Kuching Selatan (MBKS), Datuk Wee Hong Seng menyatakan keprihatinannya terhadap banjir kilat di beberapa kawasan di bawah bidang kuasa MBKS.

Datuk Wee bersama-sama dengan Ahli Majlis, pegawai, BOMBA dan Jabatan Pengairan dan Saliran (JPS) melawat kawasan yang terjejas seperti Tabuan Dayak, Lorong Kedandi 6 dan Lorong Urat Mata 2 dan bertemu dengan mangsa banjir.

Menurut Datuk Wee, satu pertemuan akan diadakan pada Isnin ini bersama JPS, ahli majlis dan pegawai untuk membincangkan isu banjir kilat di kawasan MBKS.

“Selama bertahun-tahun, MBKS telah melakukan yang terbaik untuk meningkatkan saluran air di kawasan MBKS,” katanya.

Datuk Wee mengingatkan bahawa masyarakat terutamanya yang tinggal di kawasan rendah mesti lebih berhati-hati apabila hujan lebat tepat dengan air pasang.

See author's posts


United tebus kekecewaan

MANCHESTER United menebus  kekecewaannya selepas kalahan 3-1 di laman sendiri ke atas Crystal Palace pada hujung minggu lalu apabila berjaya meraih kemenangan 3-2 menentang Brighton.

The Seagulls beranggapan mereka berjaya memperoleh satu mata lima minit sebelum masa tamat namun ia cukup buat United melakukan serangan dan dan tandukan yang dilakukan Harry Maguire terkena tangan Neal Maupay yang bertidak mengahalang kepten united itu.

Pengadil Chris Kavanagh  yang pada mulanya sudah meniup wisel penamat, tetapi kemudian menghadiahkan penalti buat United setelah merujuk kepada pemantau di padang dan Fernandes dengan yakin menyempurnakan sepakan tersebut.

“Kami lolos satu gol. Mungkin satu mata yang kami layak, kami tidak layak mendapat lebih banyak,” akui pengurus United, Ole Gunnar Solskjaer.

Maupay meletakkan Brighton di depan selepas menyempurnakan sepakan penalti minit ke-40 namun gol itu hanya bertahan selama tiga minit selepas Lewis Dunk menjaringkan gol ke gawang sendiri minit ke-43.

Marcus Rashfordmeletakkan United di depanminit ke-55 menerusilarian solo.

Ketika perlawanan memasuki masa kecederaan, Brighton berjaya menyamakan kedudukan menerusi March minit kelima masa kecederaan.

Namun United bernasib baik apabila dihadiahkan sepakan penalti selepas wisel penamat dibunyikan apabila bola terkena tangan Maupay. – AFP

See author's posts


Bercucuk-tanam di kawasan terhad dengan hidroponik

Apa itu hidroponik? Hidroponik adalah kaedah bercucuk tanam dengan meletakkan akar pohon ke dalam air baja tanpa menggunakan tanah.

Baru-baru ini, penulis mempraktikan kaedah ini untuk tanaman sayur kangkung.

Oleh kerana tinggal di bandar raya Kuching, tidak hairanlah penulis cuba mempraktikkan cara ini akibat daripada keluasan tanah yang terhad untuk bercucuk tanam.

Penanaman secara hidroponik ini dilakukan oleh penulis sebagai hobi dan ada kalanya penulis amat suka melakukan eksprimen ke atas tumbuh-tumbuhan.

Dalam pada itu, kaedah tanaman hidroponik juga lebih mudah dan menjimatkan masa.

Kaedah penanamannya hanya memerlukan air, baja dan cahaya.

Kaedah ini permulaan sesuai bagi mereka yang ingin berkebun kerana hanya beberapa barangan diperlukan, selain bekas tanaman juga mudah dibuat sendiri.

Banyak jenis penanaman hidroponik seperti sistem sumbu, teknik filem nutrient (NFT), sistem pasang surut atau dikenali  Ebb & Flow System, sistem drip, aeroponik, fertigasi dan pelbagai lagi. Untuk kali ini, penulis menggunakan sistem sumbu.

Melalui kaedah hidroponik , tanaman akan dibekalkan air dan nutrien dengan efektif.

Oleh itu, hidroponik boleh mempercepatkan kadar penumbuhan sehingga 50 peratus berbanding menggunakan tanah.

Tanaman hidroponik menyumbang kepada kelestarian alam sekitar. Ini kerana ia mampu mengurangkan kos dan penggunaan air.

Penggunaan baja hidroponik hanya satu perempat daripada penggunaan baja tanah dalam kadar pengeluaran sama.

Masyarakat perlu menceburi tanaman hidroponik  dan ia amat sesuai dijadikan aktiviti bersama keluarga.

Oleh NUR AIN OTSMAN

See author's posts


Tidak pandang rendah calon lain – Chee Kadir

KABONG: Calon Gabungan Parti Sarawak (GPS) Dewan Undangan Negeri (DUN) Kabong, Mohd. Chee Kadir tidak memandang rendah tiga calon yang bersaing dengannya untuk Pilihan Raya Negeri Ke-12 (PRN-12) kali ini.

Baginya, setiap calon mempunyai kelebihan serta kekuatan masing-masing dan apa-apa sahaja boleh berlaku ketika PRN-12 ini.

“Dalam pilihan raya, kita jangan pandang rendah pihak lawan. Mereka ada kekuatan sendiri, kalau tidak takkanlah mereka bertanding.

“Jadi mungkin mereka ada kekuatan dan kelebihan masing-masing,” katanya semalam.

Tegasnya, soal PRN-12 tidak boleh dipandang ringan kerana ia melibatkan masa depan kerajaan dan rakyat.

“Jadi, saya menasihatkan kepada semua bukan saja penyokong saya, tetapi rakyat keseluruhannya setiap kali pilihan raya.

“Pilihan raya kita tidak boleh pandang rendah kita harus bekerja kuat bersungguh sungguh dan perjelaskan apa yang telah dilaksanakan oleh kerajaan dan apa yang akan kita rancang,” ujarnya.

Chee Kadir turut yakin pengundi di kawasan itu masih mahukannya sebagai wakil rakyat mereka.

“Bagi saya, saya telah melakukan kerja yang sepatutnya. Saya mahu memberikan tumpuan kepada apa yang telah saya lakukan atau rancang untuk DUN Kabong kelak.

“Semua yang telah saya rancang dalam tempoh lima penggal saya di DUN Kabong selama ini telah tercapai, jadi untuk kali ini juga saya serahkan kepada rakyat untuk menilainya dan mereka (pengundi) di Kabong juga mengenali saya,” tambahnya.

Oleh ADI SAFARMAN

See author's posts


Cebisan sejarah penambang

PENAMBANG atau pak tambang merupakan satu perkhidmatan pengangkutan air yang terkenal pada masa dahulu di Kuching. Saya sendiri semasa kecil sering menggunakan perkhidmatan pak tambang ini. Walaupun sudah ada jambatan dibina di Satok pada 1974, populariti pak tambang masih belum pudar.

Dahulu ada beberapa pengkalan atau kalan (kata orang Sarawak) menjadi kawasan menunggu untuk ke seberang. Pengalaman saya dahulu sering menunggu di Kalan Sapi dan Kalan Batu untuk berulang alik.  Penduduk di Kampung Sungai Bedil dan Kampung Lintang akan menggunakan perkhidmatan pak tambang ini ke pasar basah di Kuching yang dinamakan Ceko.

Namun hari ini generasi muda mungkin sudah tidak kenal lagi Ceko ini kerana telah diroboh dan dipindahkan ke Pasar Stutong.

Perkhidmatan pak tambang ini amat penting di Sarawak pada era-era sebelum abad ini. Namun semakin pudar dengan banyak perkembangan pengangkutan moden.

Malahan pembinaan Jambatan Darul Hana memudahkan lagi penduduk berulang alik ke seberang sungai. Kini pemindahan Kampung Astana serba sedikit mempengaruhi perkembangan perkidmatan itu.

Namun demikian pak tambang pada hari ini masih lagi berfungsi terutama dengan wujudnya tarikan pelancongan di Kampung Gersik – ada gerai sempurna tempat makan dan kedai kek lapis. Oleh itu, pak tambang selain membawa penumpang dalam kalangan penduduk penduduk kampung, ia juga memberi khidmat kepada pelancong hendak ke seberang untuk melawat kampung.

Bila bermula?

Persoalan ini agak sukar dijawab iaitu bilakah perkhidmatan pak tambang ini bermula di Kuching. Apa yang boleh dikatakan bahawa kewujudan penempatan orang Melayu di Kuching memulakan perkhidmatan itu. Ini kerana kampung-kampung Melayu mula tumbuh di sepanjang Sungai Sarawak sejak sebelum kedatangan Brooke ke Sarawak.

Kewujudan bandar Kuching yang membekalkan pelbagai keperluan harian penduduk kampung memberi kepentingan perahu tambang untuk membawa penumpang dan barang. Tambahan daripada itu, Kuching memberi peluang pekerjaan kepada penduduk tempatan.

Perkembangan perkhidmatan perahu tambang ini semakin berkembang pada era pemerintahan Brooke. Pada penghujung abad ke-19 telah diwujudlkan peraturan ke atas perkhidmatan ini.  Hal ini menunjukkan bahawa perkhidmatan ini menjadi keperluan di Kuching.

Peraturan

Menerusi peraturan pada 1881 antara lain menyatakan bahawa pemilik perahu penambang perlu mendaftar perkhidmatannya di mahkamah untuk mendapat lesen sah menjalankan perkhidmatan itu. Perahu tambang itu pula perlulah dinomborkan menggunakan cat putih dengan saiz yang besar.

Pemilik perahu tambang ini juga perlulah menjaga kebersihan dan keselamatan perahunya. Lampu perlu dipasang pada waktu malam jika tiada cahaya bulan.  Denda berat dikenakan kepada pak tambang yang membawa lebih muatan termasuk penumpang.

Lesen itu membolehkan mereka menjalankan perkhidmatan di Sungai Sarawak termasuk juga ke Muara Tebas dan Sungai Samarahan serta anak sungainya. Bayaran mendapat lesen ini pula adalah $2 untuk satu tahun.

Jika lesen itu hilang, maka mereka boleh mendapatkannya semula dengan bayaran denda sebanyak 50 sen. Denda juga dikenakan kepada pak tambang yang tidak memperbaharui lesen itu pada penghujung tahun.

Pengenalan peraturan ini membawa kepada ramai pihak memohon untuk mendapat lesen perahu tambang. Pada separuh 1895 misalnya sebanyak 145 lesen perahu tambang dikeluarkan berbanding 138 lesen perahu tambang dikeluarkan pada separuh 1894.

Perkhidmatan perahu tambang ini semakin mendapat sambutan sehingga pemintaannya setiap tahun bertambah. Dalam separuh 1901 sebanyak 290 lesen perahu tambang dikeluarkan, manakala separuh 1902 pula bertambah kepada 300 lesen perahu tambang dikeluarkan.

Bayaran tambang

Bayaran tambang dikenakan ke atas penumpang adalah $0.01 untuk pengangkutan dari atas kapal ke daratan. Bagi kampung yang bahagian hulu dan hilir ke Court House, bayaran dinaikkan kepada $0.04. Terdapat semacam keistimewaan sesetengah tempat apabila pengangkutan ulang alik dari Si Topong (mungkin Kampung Tupong) ke Kampung Panglima Seman bayaran dikenakan adalah $0.08.

Bagi perjalanan dari Si Topong ke Sungai Tengah, Berlida, Busu dan Bau pula bayarannya adalah $0.25, $0.35, $0.50 dan $1.00 masing-masing.  Hal ini menunjukkan bahawa pak tambang di Kuching ini bukan sahaja mengerakkan perkhidmatan di sekitar Kuching tetapi jauh hingga ke Bau.

Perkhidmatan pak tambang ini juga meliputi hingga ke Santubong, Muara Tebas dan Quop selain Tanah Putih dan Pending. Terdapat juga sewaan sehari untuk tambang ini. Bagi seorang penumpang bayaran yang dikenakan adalah $0.50. Tambahan orang pula dikenakan $0.10 seorang.

Fungsi pak tambang ini diluaskan juga sebagai perahu penghantar barang. Terdapat bayaran dikenakan kepada setiap barang yang dihantar kecuali yang bersaiz kecil.

Perlumbaan

Salah satu perkara menarik kepada pak tambang ini ialah ia juga dikategorikan sebagai salah satu acara lumba perahu dalam Regata Sarawak.  Pada 1883 semasa berlangsung Regatta Sarawak di Kuching, perahu tambang diberi peluang untuk menyertai regata itu. Syarat utamannya adalah perahu tambang itu hendaklah mempunyai lesen.

Seorang pendayung sahaja dibenarkan untuk menyertai acara lumba perahu tambang ini dengan hadiahnya pula berupa wang iaitu tempat pertama $5, manakala tempat kedua pula adalah $3 dan seterusnya ketiga $2. Tempat keempat juga berpeluang untuk mendapat hadiah sebanyak $1.

Jaraknya pula adalah dari Kalan Batu menuju ke boya, terletak di Mungu Kubor sehingga ke titik penamat. Jumlah dan nilai hadiah diberi kepada pelumbaan bagi perahu tambang berkurangan pada Regatta 1902 dengan tiga hadiah sahaja ditawarkan.

Pemenang pertama hanya mendapat $2 dan tempat kedua hanya mendapat $1. Tempat ketiga pula hanya $0.50 sahaja. Tempat keempat digugurkan.

Perubahan

Perkhidmatan perahu tambang ini tidak pernah putus sehingga Sarawak mencapai kemerdekaan dalam pembentukan Malaysia. Terdapat kemajuan dalam perkhidmatan ini seperti penggunaan enjin mula diperkenalkan sekitar 1980an.

Tambang perahu (dari Kalan Batu ke Kalan Sapi) juga mula berubah dari sepuluh sen semasa zaman kanak-kanak saya hingga ke 30 sen sekitar 1980an. Sekitar 1980an juga perahu tambang menyertai perahu berhias yang sering dijalankan.  Peranan pak tambang ini juga diabadikan dalam lagu ‘Pak Tambang’ yang menunjukkan kepentingan perkhidmatan pengangkutan air ini.

Menuju senja?

Pada hari ini perkhidmatan perahu tambang mula dicabar oleh pembangunan pengangkutan moden. Kenderaan bermotor mula menguasai pengangkutan jalan di Sarawak. Hal ini mengenepikan peranan asal pak tambang di Kuching. Tambahan lagi dengan perubahan berlaku di tebingan sungai Sarawak juga mempengaruhi perkhidmatan tersebut.

Namun demikian kecekalan pak tambang ini tidak pernah padam. Mereka mencuba untuk bersama-sama menyesuaikan diri dalam arus pembangunan. Perkhidmatan mereka mula menjadi tarikan pelancongan. Timbul persoalan tentang hal ini iaitu mampukah ia menjadi gondola seperti di Itali?

Jika ini terjadi, ia mampu mengembalikan nostalgia lampau mengenai pak tambang di Kuching.

Dr. Suffian Mansor adalah Ketua Progran Sejarah, Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.

See author's posts


Ribuan saksi perasmian Pesta Nanas dan Buah-Buahan Sarikei

SARIKEI: Ribuan penduduk membanjiri tempat letak kereta Dewan Suarah Sarikei, di sini bagi menyaksikan perasmian Pesta Nanas dan Buah-Buahan Sarikei 2022.

Pesta Nanas dan Buah-Buahan yang dijenamakan semula kini memasuki edisi ke-17.

Ahli Parlimen Sarikei, Datoʼ Sri Huang Tiong Sii berkata, konsep penganjuran pesta ini juga dirancang dengan kerjasama pintar  pelbagai pihak serta kos penganjuran dibiayai bersama pihak yang berkaitan.

“Objektif pesta ini adalah bagi mempromosi Bahagian Sarikei sebagai destinasi agro pelancongan yang kaya dengan hasil pertanian, sinonim dengan gelaran ‘Food Basket of Sarawak’.

“Ia juga untuk memantapkan keharmonian dan perpaduan dalam kalangan masyarakat berbilang kaum di Sarikei dan Sarawak khasnya serta meningkatkan sosioekonomi rakyat melalui aktiviti keusahawanan, jualan dan promosi produk.

“Bahagian Sarikei yang sinonim dengan aspirasi sebagai ‘Food Basket of Sarawak’ diharapkan dapat dipromosi dan diangkat sebagai Pusat Agropolis Wilayah Zon Tengah serta menjadi destinasi pilihan bagi Agro Pelancongan Negeri Sarawak sempena musim buah-buahan pada penghujung tahun,” katanya.

Beliau berkata demikian ketika merasmikan Pesta Nanas dan Buah-Buahan Sarikei 2022 di Pentas Utama, tempat letak kereta Dewan Suarah Sarikei, sebentar tadi.

Huang yang juga Ahli Dewan Undangan Negeri (ADUN) Repok berkata, Bahagian Sarikei sangat bertuah kerana Premier Sarawak Datuk Patinggi Tan Sri Abang Johari Tun Openg telah meluluskan dua projek rakyat iaitu Taman Agro Sungai Baji yang sedang dalam pembinaan serta Taman Agro Parit Bugis.

“Taman Agro tersebut yang menggunakan teknologi terkini sudah pasti akan menjadi pemangkin kepada ekonomi digital dalam sektor pertanian, ternakan dan industri makanan yang boleh menembusi pasaran global pada masa akan datang.

“Bukan itu sahaja, Bahagian Sarikei mempunyai potensi yang amat besar untuk berkembang maju dalam bidang pertanian.

“Dengan kekayaan sumber dan bahan mentah yang terdapat di Sarikei dan sekitarnya, Bahagian Sarikei boleh berkembang sebagai penggerak utama aktiviti ekonomi terutamanya di kawasan wilayah tengah Sarawak,” katanya.

Huang berkata Bahagian Sarikei merupakan lokasi yang strategik terutamanya sebagai rangkaian utama logistik dalam memasarkan produk pertanian.

“Dengan siapnya Jalan Pan Borneo serta Jalan Sungai Pasi dan Jambatan Kuala Rajang yang sedang rancak dibina akan merancakkan lagi sosioekonomi di Bahagian Sarikei,” katanya.

Malah katanya, dengan tertubuhnya Agensi Pembangunan Delta Rajang (RADDA) yang merangkumi Bahagian Sarikei dan Mukah seluas kira-kira 10,786 kilometer persegi akan mampu membangunkan bahagian ini.

Oleh EARL ANEK

See author's posts


Peminjam digesa berurusan dengan bank

PUTRAJAYA: Peminjam individu yang masih terjejas akibat pandemik Covid-19 dan mahu kemudahan moratorium mereka dilanjutkan, perlu segera berurusan dengan bank masing-masing mulai Jumaat ini dan mengelak daripada melakukannya di saat-saat akhir.

Timbalan Menteri Kewangan Mohd Shahar Abdullah berkata, ini penting memandangkan langkah terbabit bukan lagi secara automotik.

“Permohonan lanjutan moratorium itu harus dilakukan segera oleh peminjam kerana ia bukan lagi automatik seperti dahulu.

“Kita juga tidak mahu mereka (peminjam) buat permohonan di saat-saat akhir. Jika datang pada hujung September, kita risau dari segi kemampuan bank-bank untuk mengurus permohonan mereka,” katanya.

Beliau berkata demikian kepada pemberita selepas merasmikan Persidangan Kebangsaan Ekonomi Malaysia (PERKEM) ke-15 dan pelancaran siri Webinar Pertubuhan Legasi Tun Abdullah Ahmad Badawi (LEGASI)-PERKEM 2020 di sini, semalam.

Mengulas selanjutnya, Mohd Shahar berkata permohonan di saat-saat akhir juga berkemungkinan memberi kesan apabila mereka perlu mula membayar balik pinjaman pada Oktober sebaik berakhirnya tempoh moratorium pada 30 September.

“Proses permohonan ini memakan masa. Jika mereka lewat (membuat permohbonan) maka Oktober nanti mereka perlu mula membayar.

“Ini pastinya memberi kesan terutamanya bagi mereka yang kehilangan pekerjaan, belum mendapat kerja atau mengalami pengurangan pendapatan,” katanya.

Mohd Shahar berkata nilai moratorium bayaran balik pinjaman yang diberi setakat 24 Julai lepas adalah berjumlah RM62.8 bilion yang melibatkan kira-kira 7.7 juta peminjam yang mana 243,000 adalah perusahaan kecil dan sederhana.

Sementara itu, mengulas penganjuran program hari ini, Pengerusi LEGASI Datuk Jefridin Atan berkata implikasi pandemik COVID-19 telah mendorong kepada inovasi dan penganjuran siri webinar menggunakan aplikasi Zoom dan Facebook secara ‘live.’

Menurutnya, sebanyak lima webinar LEGASI-PERKEM dirancang tahun ini yang melibatkan Majlis Tindakan Ekonomi Negara, Unit Perancang Ekonomi, Lembaga Kemajuan Tanah Persekutuan, Yayasan Pembangunan Ekonomi Islam Malaysia dan Forum Ekonomi Islam Dunia (WIEF).

“PERKEM mampu dan mempunyai potensi untuk menjadi platform intelektual dan input penggubalan polisi dengan mengambil aspirasi kejayaan (penganjuran) Forum Ekonomi Dunia di Davos, Forum Boao untuk Asia di Hainan, China dan juga WIEF,” katanya yang juga Pegawai Khas bekas Perdana Menteri Tun Abdullah Ahmad Badawi. – Bernama

See author's posts


S’wak di kedudukan tertinggi

PREMIER Sarawak Datuk Patinggi Tan Sri Abang Johari Tun Openg bersama tetamu vip menyingkap kain papan tanda semasa menghadiri Majlis Menandatangani Memorandum Persefahaman di antara Sarawak Energy dan Sarawak Forestry sempena Hari Alam Sekitar Dunia di Samajaya Nature Reserve di Kuching semalam. • Foto ANDRE OLIVEIRO.

KUCHING: Sebanyak 12,247,202 pokok telah ditanam di seluruh Sarawak setakat 30 Mei 2022.

Premier Sarawak, Datuk Patinggi Tan Sri Abang Johari Tun Openg memberitahu, jumlah tersebut meletakkan Sarawak di kedudukan tertinggi di Malaysia.

“Sebanyak 33,162,534 pokok telah ditanam di seluruh Malaysia setakat 30 Mei lepas dan sekitar satu pertiga daripada jumlah tersebut telah disumbangkan oleh inisiatif negeri ini bagi menangani isu perubahan iklim.

“Sebagai wilayah terbesar di Malaysia, Sarawak boleh bertindak sebagai peneraju tindakan iklim dengan mengambil inisiatif untuk menunjukkan bagaimana kita boleh mengimbangi pembangunan dengan kelestarian alam sekitar,” katanya.

Beliau berkata demikian ketika berucap pada program ‘Sarawak Energy 10-Year Integrated Tree Planting, Protection and Habitat Restoration’ di Rizab Alam Semula Jadi Samajaya, semalam.

Mengulas lanjut Abang Johari berkata, program penanaman pokok bersepadu 10 tahun, perlindungan dan pemulihan habitat Sarawak Energy (SEB) adalah salah satu cara untuk meningkatkan lagi bilangan pokok yang ditanam di negeri ini.

“Saya ingin mengingatkan SEB, anda tanam pokok ini sebenarnya anda ada kelebihan di mana terdapat pengurangan cukai rebat di bawah skim ini iaitu 10 peratus daripada pendapatan agregat SEB.

“Anda boleh meminta pengurangan cukai di bawah program ini. Jadi saya fikir, tanam sahaja pokok banyak-banyak, selepas itu anda boleh meminta rebat.

“Pada masa yang sama ini bermaksud kerajaan Sarawak serius dalam menanam pokok manakala pada masa yang sama juga menjadi stok karbon,” ujarnya.

Pada program tersebut, Datuk Patinggi Tan Sri Abang Johari Tun Openg turut menyaksikan pemeteraian Memorandum Persefahaman (MoU) antara SEB dengan Perbadanan Perhutanan Sarawak (SFC) dengan tujuan mewujudkan kerjasama berkaitan penanaman serta perlindungan pokok di samping menjalankan pelbagai kajian lain berkaitan projek biodiversiti yang merangkumi aset, fasiliti, lokasi dan kawasan projek dimiliki SEB di seluruh Sarawak.

Individu-individu yang menandatangani MoU tersebut dari pihak SEB ialah Ketua Pegawai Eksekutif Kumpulan, Datu Sharbini Suhaili, Naib Presiden Kanan (Kesihatan, Keselamatan dan Alam Sekitar), Marconi Madai dan Naib Presiden Kanan (Perkhidmatan Korporat), Siti Aisah Adenan manakala wakil-wakil dari SFC pula ialah Ketua Pegawai Eksekutif, Zolkipli Mohamad Aton, Timbalan Ketua Pegawai Eksekutif, Oswald Braken Tisen dan Timbalan Ketua Pegawai Eksekutif Kedua, Abang Arabi Abang Aimran.

Berkenaan dengan taman negara, Abang Johari berkata beliau telah bersetuju untuk menaik taraf Taman Negara Piasau dengan kos sebanyak RM30 juta.

Selain itu, yang keduanya ialah kerajaan negeri akan mencadangkan Bukit Siol Nature Park kepada taman semula jadi.

“Takkan ada Samajaya Nature Park sahaja, orang seberang nun berik juak pok, jadi kita hendak tukarkan Bukit Siol di Petra Jaya sebagai taman rizab alam semula jadi juga.

“Bukit Siol ada sejarahnya juga, ini bermakna kita juga mempunyai rizab alam semula jadi di Bukit Siol,” katanya.

Oleh JEAKQLEYN YACHO

See author's posts


Hatrik Salah selamatkan Liverpool

MOHAMED Salah melakukan hatrik ketika Liverpool melancarkan dalam misi mempertahanan gelaran Liga Perdana Inggeris dengan kemenangan 4-3 yang ketika menentang Leeds di Anfield Hanya 48 hari selepas berakhir kempen musim lalu, aksi Liga Perdana kembali bersambung dengan Liverpool dilihat mempamer corak permainan terbuka sehingga membolehkan Leeds meledak tiga gol.

Pasukan kendalian Jurgen Klopp menang gelaran juara Inggeris buat pertama kalinya sejak tahun 1990 .

Liverpool sedikit buntu apabila Leeds berupaya menyamakan kedudukan sebelum peneyrang dari Mesir, Salah menjaringkan gol kemenangan dengan perlawanan berbaki dua minit.

Leeds kembali ke posisi teratas untuk pertama kalinya dalam 16 tahun dan pasukan Marcelo Bielsa layak mendapat kredit kerana meletakkan Liverpool di bawah tekanan untuk memperlihatkan kekurangan dalam pasukan yang memenangi gelaran dengan 18 mata.

Selepas Liverpool kehilangan Komuniti Perisai kepada Arsenal bulan lalu, ini merupakan satu lagi amaran bahawa ‘The Reds’ tidak mampu berasa selesa dengan kemenangan mereka.

Salah menyempurnakan sepakan penalti minit ke-4 selepas tenangannya sebelum itu terkena tangan Robin Koch.

Leeds mencipta gol penyamaan pada minit ke-12 selepas pemain tengah yang dipinjamkan dari Manchester City, Jack Harrison, melepasi Trent Alexander-Arnold dan Joe Gomez sebelum melengkapkan penyudah rendah yang menarik ke sudut bawah gawang Liverpool.

Virgil van Dijk mengembalikan kelebihan Liverpool lapan minit kemudian dengan tandukan hebat dari sepakan penjuru Andrew Robertson.

Leeds menyamakan kedudukan sekali lagi minit ke-30 sumbangan Patrick Bamford namun Salah berjaya menambah gol tiga minit kemudian menerusi rembatan deras.

Leeds menyamakan kedudukan buat kali ketiga hasil gol Mateusz minit ke-66 sebelum Salah mengesahkan kemenangan Liverpool dengan gol keempat sekali gus hatrik untuknya minit ke-88.

“Leeds sangat istimewa dan mereka membuktikannya pada perlawanan hari ini,” kata Klopp yang memuji barisan pemain Bielsa.

“Cara mereka beraksi, bertahan dan melakukan cabaran sangat bagus dan ia konsisten sepanjang perlawanan.

“Saya juga berpuas hati dengan prestasi pasukan. Kami boleh memperbaikinya lagi pada masa akan datang,” katanya. -AFP

See author's posts


Myanmar laksana perintah berkurung

YANGON: Myanmar meluaskan pelaksanaan perintah berkurung di negeri yang dilanda konflik, Rakhine dengan penutupan empat lagi kawasan perkampungannya, semalam.

Ia sekali gus mengehadkan pergerakan kira-kira sejuta penduduk susulan peningkatan kes Covid-19 di negara itu.

Perintah berkurung di ibu negeri Rakhine, Sittwe telah dikuatkuasakan sejak hujung minggu lalu dan empat lagi kawasan perkampungan yang ditutup adalah Kyaukphyu, An, Taungup dan Thandwe.

Rakhine adalah salah sebuah negeri termiskin di negara itu, sekali gus akses bagi kemudahan rawatan kesihatan dan pendidikan khususnya di bahagian terpencil adalah terhad.

Hampir 130,000 etnik Islam Rohingya bersesak di kem pelarian dekat negeri itu yang disifatkan Amnesty International (AI) sebagai suasana mirip ‘apartheid’.

Dalam satu kenyataan yang disiarkan akhbar di negeri itu, Global New Light, semua penduduk diarahkan berada di kediaman masing-masing.

Selain itu, cuma kenderaan yang mendapat kelulusan pihak berkuasa dibenarkan menyediakan khidmat pengangkutan di kawasan berkenaan.

Bagaimanapun, pengecualian diberikan kepada penjawat awam dan pekerja kilang, manakala cuma seorang wakil bagi satu keluarga dibenarkan keluar bagi membeli barangan harian.

Setakat ini, 100 jangkitan baharu Covid-19 direkodkan dalam tempoh 24 jam di seluruh negara, menjadikan jumlah kes keseluruhan kepada 574 dengan sebahagian besarnya membabitkan negeri Rakhine yang terletak di barat laut Myanmar.

Dalam perkembangan berkaitan, Pertubuhan Bangsa Bangsa Bersatu (PBB) semalam turut mengumumkan beberapa kakitangannya yang berkhidmat di kem pelarian dan sekitar Rakhine disahkan positif Covid-19.

Peningkatan kes Covid-19 turut mencetuskan kebimbangan berikutan Myanmar sedang bersedia untuk pilihan raya dan tarikh mengundi telah ditetapkan pada 8 November ini. – AFP

See author's posts


Dunya Pemerindang Anang ngasam pengelandik

TIAP iku kitai mensia diberi Tuhan ungkup, peluang enggau penau. Tuhan sigi badas lebih agi orang ti arapka iya. Bida siku-siku kitai mensia nya chara enggau penau kitai nguna pengelandik ti diberi Tuhan ke kitai. Taja pan peluang enggau pengelandik udah bisi enti

enda nemu nguna iya pan nadai pengujung. Orang ti beruntung nya orang ti ngembuan pengelandik lalu nemu nguna pengelandik nya ti tau mai penguntung.

ARTIS MINGGU TU

Artis kitai minggu tu siku artis ke ngembuan tiga bansa pengelandik (talent) iya nya belagu, bekuntau enggau bepantang (tattoo). Iya ti bendar tiga bansa pengelandik nya tadi udah nyadi bansa dagang (commersial). Kelimpah ari nya seni kuntau udah nyadi siti bansa lumba (sports) dunya. Bepantang mega diatu udah nyadi pengawa dagang ngagai semua ti rinduka

pengawa nya. Kitai Iban mengkang ngemeranka pantang asal Iban lalu bansa bukai mega bisi ngaga pantang tang ngemeranka “corak / motif” moden.

Edwin ak Joseph madahka penatai diri ari Ulu Sebetan Saratok. Anak ketiga ari lima iku diri menyadi, Edwin terubah aktif ba pengawa belagu dalam taun 2016. Taja pan pia iya sebedau nya semina belagu kena merindang lalu bedau kala masuk pekit belagu ke besai tauka enggau orang audisyen pekit belagu.

Pengangkat tauka penatai siku-siku artis ke dunya pemerindang sigi enda sebaka. Sekeda artis belagu terus ulih ngerikot lagu tegal sida bisi duit. Sekeda ke nyadi artis dulu enggau masuk pekit belagu tauka audisyen ke alai sida ditapis milih iya ke pemadu badas. Suah

agi ke udah kala menang enggau pekit belagu lebih tan lama ba industri pemerindang. Kebuah pia laban sida dikelala mayuh agi orang lalu sida nya nyadi peminat iya udah bisi album tauka single.

AUDISYEN EMP RISING STAR

Audisyen EMP Rising Star mai tuah ngagai Edwin. Taja enda nyadi champion ba pekit belagu nya suba tang diatu iya udah bisi siti lagu tauka single. Enti bisi jereki lagu nya ulih digaga taun tu. Edwin siku ari  lima puluh iku bala ti enggau audisyen maya nya suba. Udah dipilih nyadaka siti lagu single ari Extreme Music Production tau dikumbai benasit.

SINGLE – AKU KESULAI NUAN BUNGAI

Ngeluarka single udah nyadi siti “trend” diatu. Kebuah pia laban ungkus iya murah agi lalu jarang ngasuh rugi. Diatu ngeluarka siti album penuh abis nadai nguna belanja RM10,000. Tang enti kitai semina ngeluarka siti single nyangka tau kurang tauka semina manggai

ngagai RM1000 aja. Ba siti album penuh, nadai mayuh lagu ti ulih nyadi lagu hits; ambis mayuh dua iti. Trend ngeluarka single mega bisi pemanah laban enti orang nya terubah

iya aktif belagu tang terus ngaga album penuh, dia iya tau pulai ke pengerugi besai enti sema lagu enggau vokal iya enda diterima prminat. Ngeluarka single dulu bisi pemanah laban dikena ngabas kualiti diri nyadi artis rikot.

Lagu Aku Kesulai Nuan Bungai digaga Mike Poisner lalu dikeluarka Extreme Music Production (EMP) ke bepalan di Johor Bharu. Mike Poisner nya siku ari komposer

EMP. Iya mega aktif ngatur pengerami pemerindang nyengkaum pekit belagu. Sida bukai ba EMP nya Ricky Ajan, Randy, Lalak JB enggau sekeda ke bukai.

KUNTAU

Pengelandik kedua ti dikembuan Edwin nya kuntau. Diatu kuntau enggau seni silat ke bukai majak popular ke alai majak mayuh belajarka iya. Seni silat ambika chunto udah nyadi siti “sukan” ba pekit lumba enggau main di menua tu. Kitai arapka kuntau ulih mega nyadi siti ari bansa pekit ba Lumba Malaysia tauka ba nengeri Sarawak tu ila. Nembiak kemayahari udah mayuh nemu pemesai guna main asal kitai Iban. Nyau majak mayuh palan endur belajar kuntau tauka silat. Edwin mega siku ari orang ti udah enggau belajar kuntau lalu udah nerima

sitipikit tamat belajar.

PANTANG – EDWINTATTOO

Siti agi pengelandik ke bisi Edwin nya mantang orang. Dunya tattoo diatu majak besai lalu peminat iya majak mayuh. Bisi mega orang bulih penatai pemisi ari bisnes pantang. Ngagai kitai ti deka nguji bepantang ba Edwin kita tau ngiga iya ba nombor 013-5923230. Diatu Edwin gawa di Samalaju di Bintulu lalu ngagai kita ke diau di Bintulu lebih bepeluang betemu enggau iya.

PENGELANDIK NYADI LUBANG PENATAI PEMISI

Edwin tau ngumbai diri empu beruntung laban ngembuan pakej pengelandik ke chukup. Enti iya nemu nguna pengelandik iya mantang, kuntau enggau belagu, iya ulih ngaga nya nyadi lubang penatai pemisi diri empu. Belagu sambil bekuntau mega ulih nyadi siti “show” ke siku-siku artis.

Kitai arapka Edwin terus mujur ba dunya seni iya kelebih agi ba pengawa pemerindang. Arap mega ke iya mujur ba bisnes pantang enggau kuntau. Enti dikena enggau chara ti betul, tiga bansa pengelandik nya tau mai ngagai jalai pengidup ti manah. Anti mih single ari Edwin, Aku Kesulai Nuan Bungai ti dijangka dikeluarka ba pun taun 2020 nyin ila. Pesan ngagai semua : Anang ngasam pengelandik ti diberi Petara.

DIKARANG MR TUBAI PENGERINDU

See author's posts


13 maut, alumni sekolah bertukar tragedi

HANOI: Perjalanan bagi menghadiri majlis perjumpaan alumni sebuah sekolah menengah di Vietnam bertukar tragedi apabila bas dinaiki mereka terbabit kemalangan.

Bas membawa kira-kira 40 penumpang yang juga bekas pelajar Sekolah Tinggi Dong Hoi, terbalik ketika melalui sebuah selekoh di lebuh raya, mengakibatkan 13 mangsa terkorban dan ramai lagi cedera.

Mereka ketika itu dalam perjalanan untuk mengunjungi kawasan di wilayah tengah Quang Binh bagi menyambut ulang tahun tamat pengajian ke-30.

Kemalangan dipercayai berlaku selepas pemandu bas hilang kawalan di selekoh tajam lebuh raya berkenaan, mengikut laporan akhbar tempatan, Tuoi Tre.

“penumpang bas berkenaan berkata ketika bas bergerak menuruni cerun, terdapat petanda brek rosak,” katanya.

Imej yang dikongsi menerusi laman sesawang berita menunjukkan sebuah bas berada di sebelah jalan berturap dan kelihatan penyelamat sedang menyelamatkan mangsa tercedera. – AFP

See author's posts


Manik gambaran identiti etnik Lun Bawang

Pembuatan manik Lawas diusahakan oleh masyarakat suku kaum Lun Bawang yang berpusat di Long Tuma, Lawas Damit.

Keindahan seni manik etnik Lun Bawang di Lawas, Sarawak menerusi penghasilan kraf manik seramik dari segi olahan, penggunaan bahan, mereka corak dan proses penghasilannya terus berkembang dan berjaya menembusi pasaran luar negara seperti negara Brunei, China dan pelancong luar yang telah membeli hasil tangan halus ini.

Kreativiti seni manik di Sarawak merangkumi kehidupan berbagai masyarakat etnik daripada Lun Bawang di Lawas hingga ke masyarakat Bidayuh di kawasan Selatan Sarawak.

Keunikan kraf manik etnik Lun Bawang ini sebenarnya terletak pada reka corak motif yang digunakan, bahan serta cara penghasilannya.

Motif-motif tradisional etnik ini digambarkan dan diinterpretasikan pada permukaan manik berfungsi untuk mencerminkan identiti dan kebudayaan etnik Lun Bawang dan memberi simbolik estetika yang tinggi serta keindahan pada manik tersebut.

Kaedah kualitatif menerusi pendekatan historikal telah membuktikan bahawa masyarakat setempat bijak mengadaptasikan sumber alam dan identiti etnik mereka dalam penghasilan seni manik ini.

Nilai keindahan apreasasi etnik Lun Bawang ini terhadap penghasilan seni manik dalam budaya mereka adalah satu refeleksi kearifan lokal terhadap ketelitian observasi tentang fungsi dan sifat bahan alam sebagai bahan utama bagi penghasilan objek seni terutama manik.

Kajian daripada pengkaji sejarah ketamadunan negara Brunei mengenai manik dalam kalangan puak Lun Bawang di Brunei Darussalam kerana secara dasarnya didapati ethnik ini paling menonjol sekali dalam mengetengahkan material budaya manik dalam acara keraian dan festival yang melibatkan masyarakat ini sama ada dalam kalangan sesama mereka mahupun ketika diundang untuk mempersembahkan tarian kebudayaan masyarakat.

Kajian ilmiah ini telah dilaksanakan di daerah Temburong Brunei dan di Kampung Long Tuma di Lawas Sarawak.

Pengusaha manik terkenal Lawas, Litad Mulok telah mengabadikan cinta kasihnya dengan manik yang menjadi bahagian daripada pakaian budaya masyarakat Lun Bawang.

Beliau juga telah diiktiraf sebagai “Tukang Ulung” atau pakar pemanik oleh Perbadanan Kraftangan Malaysia.  Kegigihan Litad mempertahankan manik Lun Bawang ini diiktiraf sehingga beliau dianugerah bintang A.M.N (Ahli Mangku Negara) oleh Seri Paduka Baginda Yang Di-Pertuan Agong Malaysia Ke-13.

Sumber utama pembuatan manik di Lawas adalah daripada tanah liat yang diperoleh terus daripada Sungai Long Tuma yang didapati amat sesuai untuk pembuatan manik.

Selain itu, pembuatan manik Lawas kini telah dikembangkan di bandar raya Miri oleh anak saudara Litad iaitu Alice Daring.

Sekarang ini beliau telah bersara daripada penjawat awam untuk aktif sepenuh masa dengan perusahaan manik di bandar raya Miri.

Oleh Adeng Edrus

See author's posts